text:
Tuesday, January 24, 2012
Kadai hkawhkam wa rai ti mung, gara share shagan wa rai ti mung, hpaji ninghkrin wa mung, tsi sarawun wa mung, suthti kummi wa mung, matsan jahkrai wa rai ti mung, lani mi si na sha re. Shinggyim masha gaw, hkum hkrang si mat tim, mying hkrung nga lu yang, dai gaw myit dik mai ai lam re. Masha law law wa hkum hkrang asak naw hkrung nga ninglen, mying si mat ai ni nga ai.
Ndai ten na Jinghpaw Wunpawng sha ni a mabyin sat lawat hta, kaning rai yang, hkum hkrang si tim mying hkrung lu na ta? Kaning rai yang, hkum hkrang naw hkrung nga ninglen mying si mat chye a ta? Ngu nna ga garan sanglang dan na gaw, n si ai tsi sara, n shut ai tara kasa n nga ai zawn, tinang nang sawn ginhka la yu saga.
Jinghpaw Wunpawng sha ni gaw law la ai amyu ni n rai nga ga ai majaw, shada da pu gang sin machye chye ai myit, shada da makawp maga hkat chye ai myit, shada da mara raw hkyamsa hkat chye ai myit, shada da myit tau hkat chye ai myit, shada da arawng la hkat chye ai myit rawng ai rai yang, grau kaja na re hpe mu mada ai. Kadai mung hkum tsup ai gaw n nga ai. Agung alau ngu ai gaw, Yesu kaw pyi du pru ai lam Chyum Laika hta mu lu ga ai re.
Hpa mi rai tim, Du Kaba Lauwa Zawng Hkawng a myu tsaw myit gaw, hkungga shagrau ging nga sai. KIA rai yang she shagrau na; NDA-K (ran pru) re majaw nyeng nau n garu ai zawn re ai hku tsun shaga dinglun ai gaw n manu mu ai. Hpa baw nawku hpung hku kamsham hkan sa ai raitim, sumsing mungdan hpe myit mada ai lam maren sha rai nga ai zawn, hpa baw shingteng amying hte rawt tsap ai raitim, myu tsaw ai lam maren sha rai na ga ai. Wuhpung wuhpawng n bung hkat wa ai lam; shada hpai shai nna ran pru ra ai lam ni gaw, byin chye ai hkrai rai nga ai.
Gawng shingyan a ntsa asawng asang nga tsun shaga ai mung n htap htuk na ga ai. Kan tit ai hpe nau lu su, nau lu sha nna tit ai ngu dinglun jahpyak tim, tsun dinglun ai wa mahtang she hpoi na rai nga ai hpe dum ra ai. Kade lu sha tim hpum n hkraw ai ni nga ai zawn, jahpawt shana japhtu hte hkrai sha tim, hpum she hpum wa ai ni mung nga ai. Hkum hkrang kadun la ai hpe n kaw n law ngu tsun tim, gawng shingyan galu ai ni n lu galaw ai magam law law shi galaw lai wa sai.
Jinghpaw Wunpawng sha ni a rawt malan hkrun lam gaw, kade wa naw galu na kadun na kadai n lu tsun ai. Kadai wa a asak hkrun lam kaning rai hpungdim na mung n chye lu ai. Hpawt ni na lam hpe daini anhte garai n mai gumrawng ga ai. Anhte a nsoi nsa anhte a hkum hkrang ni Lauwa Zawng Hkawng hpe hkum tsun, gwi wa mang daram pyi n rai mat na kun kadai n lu tsun nga ai.
Daini gaw, Jinghpaw Wunpawng sha ni yawng, Du Kaba Lauwa Zawng Hkawng hpe hpang jahtum hkungga jaw dat ging ai nhtoi aten rai nga mali ai. Du Kaba Lauwa Zawng Hkawng NDA-K kaw na ran pru nhtawm, shi si ai shani du hkra, myu hte mungdan a ntsa sadi dung magrau grang let, share shagan lai wa sai gaw, kasi la mai ai lam nan rai nga sai. Hpunau kau mi tinggyeng nga manu lam hta machyu ai ninghkan jasam wa a lagaw lata myi na tai nhtawm, hkrap let wa pu shup nga ai ni hpe yu yang, Lauwa Zawng Hkawng gaw, jaw ai maga lata la hkrup sai lam danleng nga ai.
Ya aten hta Du Kaba Lauwa Zawng Hkawng a hpyenla ni shawng lam majan pa hta tsap nga ma ai hpe na chye lu ai majaw mung arawng la shagrau hkungga ai. Tengman ai labau lit hta apnawng daw jau gun hpai ai lam majing rai nga ai. Dai hta grau ai kaga hpa n nga sai.
Anhte gaw, myu hte mungdan a n tsa sadi run let lam dam nga ai ni hpe mung n mai kabai kau nga ga ai. Sagu latsa hta jahku shi jahku hpe lawng e rawng da lu tim, mat mat ai langai hpe naw hkan tam ra ga ai. Anhte a sai daw sai chyen ni; kalang mi na anhte a myit rum share shagan manang ni hkrai rai nga ma ai. Shanhte a matu chyinghka hpaw da let, myit galu kaba madun ra ga ai.
Jinghpaw Wunpawng amyu sha ni agrin nga dingsa Du Kaba Lauwa Zawng Hkawng a mying mung agrin nga na sai. Du Kaba Lauwa Zawng Hkawng a asak wenyi gaw, Karai Kasang a htoi kabrim ai sumsing htingnu e, htani htana asak hkrung let, ningngai lu na hpe myit dik kamsham let, hpang jahtum shagrau hkungga dat nngai law.
Watsat Hku Chyingtek
25-1-2012
Tuesday, January 24, 2012 by Admin · 0
Ahkyak kaba ai,manu dan dik ai, sutlu manu dan dik ai lamu ga mungdan re majaw masha yawng a ra sharawng ai, manu shadan ai, myit shang sha ai hte hpyen law nga ai re. Dai ni annau ni hpe grau myit shang na matu, grau mung masa amyet lu na matu hpaga masa hpe mung masa hpyen masa hku jai lang ra nga ai re. Masha yawng myit shang sha nga ai hpakant hpe pat ra ai zawn Dap kaba 4 dung 8 hku len shalai na hkyen nga ai Gas salu hte yenan sau dumlawm lam hpe pat nan pat ra ai hte anhte ahkaw ahkang n'lu ai, ahkang n'hpyi ai nmai lai hkra galaw ra ai.anhte lamu ga hta galaw nga ai hpaga masa yawng hpe n'mai galaw hkra jahten ra ai, myen hte miwa a lapran hkra machyi ai lam nga yang chyu mung masa hpyen masha amyet pru na re majaw yawng myit shang sha ai hpaga masa hte mabyin shara ni hpe jai lang ra nga ai.
Mung masa hpyen masa hku madi madun na gaw hpyen yen tsin yam masha ni re, dai ni mabyin hte garum ningtum ai lam hpe law law htawng madun ra ai, myen gaw dai ni hpe shinggyin nauna myit hte garum na ladat n'nga ai hte sat sharu nga ai myu shamyit nga ai masa hpe ja ja tsun madi madun ra ai, Garum sa wa na ni hpe mung pat hkum ai masha shinggyin ahkaw ahkang tawt lai ai lam ni hpe law law lawan lawan ten shagu lang hte lang htawng madun ra ai,UN hte EU Asean US de ding yang tang ra nga ga ai.
Ya kalang bai n'gun kaba dat nna maigan du myu sha ni yawng mungdan shagu ninghkap n'gun kaba lawan madun ra ai, mung masa lam bawngban sa wa na hta n'gun kaba re.rawt malan masat shani yawng n'gun madun lu yang kaja dik rai na re.
Myen hta miwa hpe grau hkrit ra ai,myen mung kaw shaning galu sai chyup lu na matu myen hpa galaw shangun yang galaw ya ai, maidang masawp kashin shangun tim galaw na sha re,myen a kaichyan yawng gaw miwa chyu galaw ya na masa nga ai. Manu dan dik ai lamu ga re majaw miwa a hpaga masa gaw annau ni matu tsang dik ra ai hte hkrit tsang ra dik ai lam re.
Yup pyaw nga ai madu a ma ni a myi man hpe azi yu masawp yu nna n'gun la ga.
Shanglawt sai.
Baren Numraw
1. Anhte n dai ten hta e n ngut shi ai rawtmalan PADANG HKRUNLAM MAJAN MASING hta e Myusha hte Mungdan hpe magrau grang grang makawp maga mat nna Hkrat sum mat sai share shagan ni hte Hkala n ba hkrum taw ai share shagan ni hpe anhte mungkan shara shagu hta e du taw ai JWP myusha ni hku nna n dai rawt malan poi hpe mahta la n htawm alu gumhpraw hpe gahkyin la nna shanhte ngam da ai kanu kawa kahpu kanau ni hpe shalai ya, Hkala taw ai ni hpe mung n gun jaw ga sa shaga ya, kumhpa shagrau jaw ya let Anhte Myusha ni a Tsawra myit hpe jawm madun ga ngu saw shaga mayu ga ai. Anhte langai sha re nga ga ai, Pu gang jang sin machyi ai ngu ai hpe anhte n dai lamang hta shanglawm let madun sa wa ga law.
2. Maning na Rawt malan poi kawn hpang ai "Mung Shawa Makawp Ninggang" kumhpa hpe dai ning na rawt malan poi hta e bai shagrau lu na matu mung yawng jawm shanglawm sa wa ga,
n dai kumhpa gaw
Mung shawa kawn Myusha hte Mungdan a matu tinggyeng hku nna a tsam dat shakut nga ai ni hpe shagrau kumhpa jaw na hku re ai, n dai lamang hta gaw maning e NDF party kaw na Slg. jan Bawk Ja hpe maning na rawtmalan poi hta shagrau ya sai hku re ai.
Dai hta e shagrau ya gring ai ni a mying jahpan ni hpe mung sa ya marit, lata la nna yawng e hkawn ai hpe jawm shagrau sa wa ga.
N dai lam a matu mung anhte yawng Ja gumhpraw hku nna shanglawm sa wa na matu saw lajin dat n ngai. N dai lam hte seng nna shara shagu de du taw ai myutsaw mungtsaw myitrum ni yawng hpe bai shana hkat na matu lajin dat n ngai.
Myit hkawn, myit lawm ai ni bungli rau jawm galaw sa wa lu na matu jawm bawng ban ga.
Shagrau sha a gring ai ni hpe anhte jawm nna shagrau sha a let n dai Padang Hkrunlam majan masing hpe awng dang wa hkra jawm shakut sa wa ga law.
Ong Lahpai,
+4552811075
Willemoesvej, 13.st.th
6760, Ribe, Denmark
Mungdan Shanglawt Asuya KIO/KIA ningbaw ningla hpushawng hpuba ni hte mungchyingsha ni yawng hpang de ngai langai mi a ningmu hpe tangmadun shana dat n ngai.
Jinghpaw Wunpawng Myusha ni hte gaga rudi Wunpawng Myusha ni yawng madu uphkang ai mung(Kachin land) hpe tsep kawp lula na matu shakut shaja ding yang rai nga ai ndai ten hta hka hpunla grai ja dik ai hka ga-ang kaw du taw nga saga ai re hpe anhte yawng dum ga. Dai re majaw GA MUNG SHAGA HKALI MUNG ASHAP let matut shakut sa wa ra sai ngu mu lu nngai.
Tsun mayu ai gaw tara nlang ai Myen gumshem Asuya hpe n-gup aga mungmasa bawngban ai lam ding yang raitim Sinat lashawng gang ai lam mung n mai jahkring ai.Ga sha shaga nna hkali n ashap yang gaw anhte jawn tsap taw nga ai hkali gaw ndai ja dik ai hka hpunla kaw yawng lawm mat wa ai hta n-ga, Nammuk dara kata de lup mat wa chye nga ai.
Rawtmalan hkrunlam dai ni 50 ning jan hkra na mahkrum madup hte maram dinglik yu ai shaloi ...
(1)Sinat mahku nsen ngoi taw nga ai ten hta tsun shaga ai ga myu mi.
(2)Sinat mahku nsen zim mat jang tsun shaga ai ga myu mi.
(3)Daini tsun ai ga daini tara shang nna,hpawtni gaw tara bai n.shang mat ai, tara nlang ai lup mat amyu (Myen) re.
N-dai ja dik ai hka hpunla hpe myithkrum mang rum ai hte laidi lu hkra jawm shakut sa wa ga.An nau ni ngwi pyaw ai madu uphkang Mungdan lu na sha rai sai
Sau Nan Du
Sweden
Bawsang yawng hte ten langai hta shara mi kaw, lamang mahkyen jahkrat nna n'gam hte n'gam langai hpang langai masing shawng jahkrat dan nna, tsang hte tsang mai bawng ai. Bai sharen da ai bawng masha ni hpe mung ten langai hta, atsawm jahpan la nna kalang dat mai dat ai re, hpa majaw ten garawt nga ai kun? Hpa majaw madu mana masu ai hpe htawng madun nga ai kun? Shingna shingnyip mu yang hkrang hpe mu chye sai ten madu myit n san seng ai hpe madu gaya n chye ai hpe hpa rai madun nga ai gaw Gumshem myit, hpyen myit grai nmat shi ai, nsawn n'ang ai gumshem daru aya hte naw up hkang sha mayu ai ladat a jaw re hte, hpyen u shoi naw dun nga ai kumla sha re.
Tinang dep magra lu ai masha, tinang shingwang hta tinang a matu hkra machyi ai lam n'nga ai ni hpe dat masu ai shatsawm masu ai, mungkan na tara shang asuya langai masat lu hkra bai pat tawn ai, hpaga masa hte bawngring lam yawng hpe hpaw ya na matu, hkabun hku mu hkrup ai shuchyit zawn, ba hkang she tat daw mi dang chyang, gungbang tawn ai nga chyayet hpe la malau sha nga ai. Shani tup gatet tim udi gaw langai sha, rau yup nna du manat sat ai masa de naw shanang na kun? Madu hkrai sha na sha shadu tawn nna shat ban (1) hta, bawsang law law hte rau chyawm sha ga nga mai na kun? Madu lamu ga na lu malu yawng gun sa nna, madu matu n'lawm ai shat hpun de sa na kun? Kadai mi simsa masat htu htu, hpa mi byin byin, annau ni hte n bung ai nseng ai, annau ni shawng lam de kara hku chyawm galaw yang shanglawt lawan lu na de she myit sa wa ga.
1-Panglong ga sadi mung shanhte ahkyak n'tawn sai.
2-2008 a gaw da ai Tara hkrang mung mai galai na nre.
3-Anhte lamu ga hta jung tawn ai, htu tawn ai hpyen dap, hpyen n'gun mung dawm kau ya na n're.
4-Hpyen majan simsa lam sha madung tawn ai.
5-Mung masa hte bawngban mahtai tam mayu ai lam n'nga ai.
6-Munghpawm hkrang masa n'nga sai.
7-Tinang up hkang mungdaw n'kam jaw ai.
8-Anhte hpe hkrai n'gun kaba hte gasat na.
9-Tara hkrang kalai kau na lam n'nga ai.
Mung masa hte bawngban sa na mahkyen masing shawng n'hpaw dan yang kara hku bawngban na lamang shawng nmu yang bawngban n'sa ai nga dan yu ra ai. N'dai ten myen hpe n'mai shakya ya sai. Ja ja mazut zut dawdan ga. Myen hpe galoi n'mai kam ai. Mung masa hte bawngban jahkrup nna mahtai tam sa wa na lam n'mu yang, hpyen masa nmai jahkring sai hte, myi htan tu ladat, jau gawng ladat hte machyu pala (1) hta tai hpyen langai hku shara shabra, masha n'gun shabra nna, n'sim nsa, gap shatsang ra sai.
Hpakant hpe pat nan naw pat kau ra ai. Hpaga masa yawng pat ra ai. Mung masa mahtai lu jang kaja nan simsa chyalu re, mahtai pru hkra shanglawt sha nlu dingsa ja ja naw gasat yang she kaja na re. Mana masu nna nga kaba kapung sha mayu ai hpyen hpe Tinang mungdaw up hkang lu ai masa sha n'du dingsa gung bang tawn ai, mung masa nga chyayet hpe madaw naw dam jaw, tawn jaw ra ai. Bawsang yawng hte simsa lam kade mi la la, shanhte hte annau ni nbung ai, annau ni hpe hkrai dasang gasat ai gaw annau ni matu grau kaja ai hte grau ga tsun n'gun nga ai hte mungkan na asan grau mu chye wa na re. Sam chyang ni hte ningma hkang alun na lam de myen gaw hkyen tawn magang sai. Sumprat kaba dawk na, wa hkali dat bang na gaw myen a bungli re.
Dai ni mahtai lu ra sai ten kaja nga yang, hka hkanu nga yang lawan nga hkwi ga. N'dai ten myen a hpyen masa mung masa mungkan na ni chye hkra n'gun hte htim gasat yu ra ai, shaloi she myen gara hku ka manawt wa na grau chye na re.
Baren Numraw
By JPKS
Monday, January 16, 2012
Monday, January 16, 2012 by Admin · 0
(1) Hpakan hpe n mai tat ai. Ya, myen hpyen ni a shang gumhpraw daw mi yawm mat sai. Dai sha nka dai gaw Jinghpaw WP mungdan gawgap ai shani dai hte arang galaw ra ai.
(2) Kaga amyu ni hpe tsepkawp n shang shangun ai sha, nga taw sai ni hpe mung Hpakant ga kaw na wa mat hkra ladat shaw ra ai. Hpa majaw nga yang, mungdan nnan kaw e, bungli n lu ai Jinghpaw amyu ni a matu kanbau ginra shatai ra ai.
(3) Ya Shanglawt dap hte myit n hkrum ai zawn rai taw nga ai, NDAK ni, Lasang ni hpang tim, myusha lam yan masing hte seng nna myit galu kaba the zinglum ai shiga ayan shalai ya yang mai na re. Hpa majaw nga yang masa lam hpe kaning n mai galai shai hkraw ai majaw kade n kam tim kanawn nang taw nga ai ni grai rawng taw nga ai. Dai ni gaw nau nna yang Shanglawt dap the langai sha tai wa na rai sai. Jinghpaw WP myusha ni myithkrum wa jang myen hpyen ni hpe hkum tsun kaning zawn re hpyen hpe mung dang na sha re.
(4) Kaga amyu rawt malan hpung ni mung Shanglawt dap hpe grau kamhpa wa hkra, ayan matut mahkai let shanhte a ginra kaw e majan hpe mai byin ai daram hpaw na matu n gun jaw ra sai. Dai lamang mali hpe shata manga dang lu shadik shatup jang mauhpa lamik kum la paw pru wa na re.
Ningbaw ni e Plan kaba she soi ga. Wuhpung nawng nawng kasa hkat n mai ai shara kaw e, marai masum hpra rai nna jaugawng hpung law law hpaw let, shara law law kaw na hpyen ni a chyinghka lam hkan, hka ja lam, hka shin lam, gat sa lam re ni hkan kahti galai hkan sin ai rai yang hpyen ni na na hkam na n re. Lu gap ai hta hkan let shagrau ai lam mung galaw ga.
Simsa lam bawngban let gaw nau nmai shana ai. Ya gaw miwa ni mung machyi lawm sai re majaw, majan ladaw na wa jang, miwa ni mung grau grau maw lanyet lawm wa na tsang ra ai. Hpa majaw nga yang, anhte amyu sha ni law law gaw miwa mung kaw na n gu ni, tsi mawan ni, kaga shahpa ni hpe madung jailang taw nga ai re majaw, dai zawn re kaw e, dingbai dingna byin shangun ai tsi amyu myu kayau bang na dut shalai ya na hpe mung tsang ra ai. -myen the miwa hpe gaw maren tsang ra ai re. Hpa mi nga tim, n dai majan gaw myen ni anhte amyu sha ni hpe yu kaji ai a majaw byin wa ai mabyin re majaw myen yawng mayawng, hpyen da, mung masha ni da, myit galai shai ai lam nnga ding sa gaw ya simsa lam la tim, hpang e naw byin wa na sha re. Dai majaw kaja dik htum gaw ya shade madang du hkra woi shakut sai the maren, lam daw mi kaw n jahkring ai sha, WP mungdan hpe ladat hkra hkra the woi gapdi la na sha ra ai. Ya na zawn , ding yang shakut mat wa ga, WP mungdan grai ni sai.
Shanglawt hpyen dap ting hpe Lamu kasa Gabriela woi awn u ga.
Out of 15 associations in Kachin Baptist convention, 10 have been devastated by the regime government so far. All the Kachin villages have become desolate places. Villagers’ livelihood has been destroyed; their belongings have been taken away as booties by the regime soldiers in more than one hundred villages. More than seventy thousands are at refugee camps. The rest of the Kachin population in towns, cities still stays at home, but they are like under-house arrested. They cannot do their livelihood. Typically, Kachins earn their living working in the countryside. By grace, humanitarian organizations, International communities, and some institutions have been providing the refugees food and shelter. But now, towns, cities dwellers are beginning to face shortage of income and food, too. The life of Kachin people has been restricted inside or outside the cities. Many of them are beginning to mortgage their houses and homes. When regime soldiers meet travelers in the buffer zones, they ask the travelers if they are kachins or non kachins. These soldiers let go non-Kachins but stop kachin travelers and put into jails, torture, dress them uniform, use them as human shields or potters in the battle. The soldiers have even killed several motorbike riding travelers by mistake in different areas. In fact, this is lexical cleansing of the regime government on Kachin people. Since the land of this small Kachin population sandwiches between non Christian countries of China, India and Burmese, these giants neighboring countries are also deliberately conspiring against small Kachin society and applying ammunition to wipe out small Christian society. In doing this, Chinese will harvest the natural resources freely, if Kachin population is crashed. With all these reasons Kachin people no longer see China and India honest looking at their immigrants living in Kachinland. Without these business people, regimes will have gone long ago. As Wang Kya Pou, Chinese prime minister said, “Mainland China is responsible for the wellbeing of these outside Chinese immigrants.” To protect the right and privilege of the Chinese in Burma, China supports regime all that they can, so as India. For the freedom and independence of the Kachinland, it is too hard for Kachins alone to struggle against these giant nations, but Kachins will never give up. When Kachinland is free it will be easy to free all other minorities, including even Tibet plateaus. Being in the middle of the two most populated nations, Kachinland is the most strategic point of these areas.
This is critical situation for Burma. It is very important that western leaders do not take in what this whitewashed regime says. In the news, magazines, there is news about the changing of Burma, but that is in their Burmese ethnic regions, not in Kachinland. They close the door to Kachinland for foreigners and make all sort of presidential lies. The president is only the puppet to deal with the leaders, but militarists are doing different jobs, they even use chemical weapons in their heavy shellings that are quite different to what president says to the international community. Their intention upon ethnic minorities is unchangeable unchanged. So, Western countries, The United States should stand on the side of ethnic groups and help Kachinland free directly if the west wants to see the genuine democracy in this region. Concerned leaders should not take time too long to provide KIA with ammunition directly. Then, KIA will not need much intervention of International Community. They will get back their land on their own. What the KIA needs now is ammunition. It is no use of having modest consultations with Burmese regime because they are not different from Somalia pirates or bandits. For example, they themselves explode bombs in the city centers to impose martial laws and arrest the people they suspect. They seize and imprison the civilians for hostage to bargain with western leaders, in order to have sanctions free. As the whole world sees, they have unwillingly acted out to a couple of western leaders’ demands, but what they have done is just to get what they want in order that they may be able to bully the weak worse.
During the Second World War, by the time, America joined alliance and saved Europe, Nazis had already wiped out millions of Jews. Today, world leaders should not let the same story repeat into this small Kachin society before it is too late. This Kachin society, though small, should also enjoy peace and prosperity managed by the leaders of the global society, but definitely, not by the regimes.
In the opinion of ethnic minorities, western leaders have been heroes in saving the countries and balancing the world since World War II. They still have a great hope on western leaders. They look up to them to live up to their reputation especially while these ethnics are in trouble. Unless Democracy countries and The United Nations help this small nation out of conscious decision in this critical situation, their role and attempts in global society will simply be fruitless propagandas.
For Kachin society, this is Armageddon war. This is too small to compare to the wars in Iraq and Afganistan, but for Kachins this could be the last war. If regimes lose Kachin will survive. If regimes win, Kachin will be finished, later on other ethnic groups will suffer the same fate because in the regimes top secret, they are to wipe out Kachins. While they are eliminating Kachins, they are to offer artificial peace-process to other ethnic groups. When Kachins are gone, they are to take Karen ethnic groups for the second. This top secret came when old Burmese saw British began to use hill tribe people in some of their management. The old Burmese began to see hill tribes as their future rivals. Then, an old Burmese activists group of colonists called “Takhin youth” meaning ‘the lord youth’ organized this secret plan of Burmanizing the country into one single race and single religion. Since then, this secret plan has been handed down by “Takhin youth” from the last moment of British colonels down to the present regimes. The regimes have changed groups after groups, but the top secret remains alive. After all these things, it will not be possible for Kachins to be living in union again because the regimes have imprinted racism to thousands of their young elements of different sectors. It is important to help the Kachinland free and stop all sort of boosting the terrorist Burmese regimes.
Labels: English version (Kachin News)
by Admin · 2
Mungkan hta grin nga lu ai myu sha langai tai lu na matu, Tengman ai Daru magam up hkang Tara masing hkrang gaw ahkyak dik htum re ai.
2-Rau shimlum shanglawt rawtjat galu kaba sa na lam
3-Rau bawngring sutsu nga mai na lam.
4-Rau Htunghking laili laika Ga hpe matsing sumhting sa wa na lam yawng hta,
Myu sha ni myit mang langai sha shabawn nna, Tara ritkawp langai a kata hta rau myit hkrum mangrum ai hte Ra ai magam lit ni hpe rau chyawm gunhpai shakut na matu Daru magam up hkang Tara hkrang gaw ahkyak dik htum ai lam rai nga ai. Pandung langai de rau lata gindun nna rau chyawm shakut sa na matu n'jaw n kaja ai, Tara Ritkawp masing hpe lai kau ra ai zawn n'jaw ai, n'kaja ai myit jasat myit masing masa yawng mung kabai kau ra ai hpe kabai,
prat madang ndep mat sai, myit jasat masa hpe mung tawn kau,n'jaw n'sawn n'ang ai myit lai len ni hpe mung kabai kalai kau yang chyu lawan shanglawt lu ai de du shang wa na re.
Dai ni myen Gumshem gaw annau ni hpe teng myu shamyit shamat ai masa hte gasat nga ai, kaga bawsang ni hpe galoi n'jaw yu ga ai,ahkaw ahkang hpe jaw nna simsa lam gabaw masing hte Ta masat htu ai,grai tsang ra ai lam numbraw kaw shatsap tawn nna hpraw ai kun? Chyang na kun? Moi na zawn ju panyep nyep tawn ai, ningma hkang dingsa alun madun ai de kun? Shing nrai Democracy simsa u shoi dun ai de kun? Myen a ya ten shamu shamawt ai hpe ten la nna grai naw ding lit yu ra na re.
Hpa majaw nga yang bawsang rawt malawn hpung yawng hte Democracy hpung ni yawng hpe ten langai hta rau rapdaw hta man 3 hkrum rai mai bawngban ai. Lama munghpawm tai wa ai ten hta mung rau rapdaw langai hta chyu chyawm bawngban sa wa ra nga n'rai i? Ya gaw annau ni hpe hkrai
dasang gasat nga ai, htawng masha ni hpe lang hte lang dat ai, ndai gaw myen a n'tsa lam mung masa ginsup ai re hpe asan mu chye mai nga ai hte
myen a hkrat sum ai kumla nan rai nga ai. Kata lam manghkang kaba nga sai kumla re. Myen kade manai ai, kade naw tsang ra ai myit masa re, hpyen dap sha madung naw rai nga ai zawn re masa gaw myen hpe nmai kam ai kumla, garan ginhka nna simsa lam bawngban jahkrup sa ai lam gaw myen a nsan nseng ai myit masa kumla re. Hpa wa nga tim ndai ten annau ni hpyen masa, mung masa lam hku myen tai hpyen wa hpe awngdang nga sai ngu sawn mai ai zawn mung masa hpyen masa amyet lu nga ai ten re. Yawng chye ai hte maren shanglawt gaw loi loi nmai lu ai zawn mayak law law kaw na she shanglawt ai de sa wa ra nga ai re,ntin ga.shaning galu dudaw saihkaw sai, htawng rawng sharen hkrum ai, nam rawng rawng ai, makru hpa shat sha, jum nlawm ai simai, jamjau shadang htum hkam wa sai, kawsi htansi, hkabra- hkrapngu hkrapngwi yawn hkyen hkrum nna arang kaba bang wa saga ai, tsin yam hte rau sak hkrung wa saga ai, ya ten NUWA hpu shawng hpuba, ji n ban yawng ruyak jamjau kata kaw na, majan pala lapran kaw nna, hpyen yen tsin yam ten kaw na myu sha yawng a matu arang bang ya ai majaw arawngla ai hte shagrau sha a nngai law.
Kaga Bawsang hpung 1 hte simsa masat htu shagu annau ni a matu n'gam 1 shanglawt lu na de grau nyi wa ai, myen a matu gaw 1 hte masat htu magang dubaw de Daru tara sumri 1 shakyet la magang, 2 htu shanglaw na de grau nyi, myen 2 shakyet la, 3-4-5 dai hte maren sha re majaw annau ni hte simsa lam ntam ai gaw grau kaja ai de lawan du shangun na re. Mung masa, hpyen masa, Daru tara up hkang hkrang hte ten masa gaw annau ni hpe tengman ai awmdawm shanglawt lu na de woi lakawn nga sai, naw hkam sharang ga, naw dating ga, annau ni teng man ai padang hkrun lam majan hte
arang bang gasat nga ai zawn, Democracy hpung nkau hte, shinggyin ahkaw ahkang hpyi hpung ni Sinna democracy Slg kaba hpung ni yawng shi manyi ai hte kya dik ai masing masa kata lam hku myen Gumshem hpe nmai shamu shamawt hkra grup grup hku nna gasat hpyi shawn nga ai, lani hte lani ten hte ten,myen a Daru up hkang tara hkrang hpe lapu du manat hku shakyet nga sai re. Dai majaw annau ni a matu kaja dik ai masa gaw du nan du nyi wa sai zawn annau ni hte nbawngban yang n'ngut ai, bawng nan bawng ra chyalu re raitim annau ni ra ai masing masa Daru magam up hkang lu ai hkrang de lu sa hkra she naw shakut ga, ahkyak hta pausi di, Udi matu tam nmu n'byin u ga, myit malai kalang bai nlu nu ga, ten masa hpe ja ja naw la maram yu ga.
Myen a kalai kau yak ai daru up hkang hkrang masa ni.
1-Hpyendap chyu sha mungdan a kanu kawa, Teng mungdan langai a kanu kawa jet gaw mung chying shawa she re,Daru magam up hkang hkrang hpe mung shawa hpe n'ap gwi ai.
2-Mung chying shawa gaw up hkang hkrum hkam masha masa. mung chying shawa a nsen kaba hpe n'madat ai tinang hpyen dap ra ai gumshem tara hkrang hte up hkang ai.
3-Hpyen la ni a sinat mahka hta she Daru magam up hkang tara grin nga ai. mung chying shawa yawng hpe n'sawn n'ang jahkrit shama,n'htung waw ai n mu mayu, hka ja wa ai hpe she mu mayu ai zai dik ai ladat,Dusat masa up hkang ai.
4-Hpaji ninghkring hpaji chye ai ni hpe shara njaw ai. Hpaji chye ai ni hpe dip tawn ai, n'kam ntsen ai,sinna tara shang ai ni nga nna ginhka kanawn ai.
5-Myu bung ai, makam bung ai ni hpe sha arawng aya kaba jaw ai, lahta tsang mu gun masha kaba tai na matu, myu bung, ga bung ra ai, makam bung ra ai, jaw tim njaw tim tsun ai hku galaw chye ai wa hpe shatsam ai, [ga shadawn hpyen du jaw, lahta tsang masha kaba shatsam sharin jawng ni hta myu bung ra ai myen myu rai ra ai, Bukda makam bung ra ai ni, tinang tara kata up hkang masha hku hkam la ai ni hpe lata san ai]. Ndai ni sha n galai kau lu yang myen hpe nmai kam ai. Ndai Daru magam up hkang hkrang sha nlai kau dingsa anhte bawsang ni hte rau mung hpawm hku rapdaw langai hta chyawm tsap ga ngu ai gaw grai myit yu ra ai lam re, bai simsa lam tam nga ai. U Awng Min tsun ai shada da kam hpa ai lam naw ningra ai majaw anhte hte mung masa loi nmai bawngban ai nga tsun ai, kaga bawngsang ni hte gaw hpa majaw ta? Anhte hpe hpyen man 1 hte n'gun kaba hte lu gasat dang hkra masing jahkrat ai lam sha re. Dai gaw myen a kaya nchye dik ai hkrat sum lam re. Miwa hte hpaga masing hten wa sai. dai majaw miwa hte galaw ai hpaga masing yawng hpe ja ja jahten nan jahten ra ai. Gas salu hte nhprang yenan sau nmai len shalai hkra galaw nan galaw jahten kau ra ai. Shaning galu shingran ran ai myit mada ai shanglawt gaw lu nyi sai, hpa naw myit tsang ra na ta?
Naw dating gasat ga.
Baren Numraw
Wednesday, January 4, 2012
Hpa ji hka ja mayu ai ni a matu web link
educational
http://www.khanacademy.org/
Wednesday, January 4, 2012 by Admin · 0
Moi na Jiwa ni zawn share magrau grang ga. Share ning gun shaw ga. Lagam ninggun hkum daw. Karai hta kyu hpyi ai the htim kasat ga. Nu num ni mung moi na dwi ni, nu ni zawn kasha law law shangai mayet ra nga ai. Kasha shangai hkum lagawn. Dai the maren wa la ni mung atsawm bau maka ga. “Kadai hpa byin byin an nu wa ni nga pyaw jang rai sai” n dai hku hkum myit shut lu. Mung tsawm yu tsaw myit rawngga. Pu gang sin machyi ai myit the myit hkrum mang rum let nga sawa saga. Maigan my tai mat na hkum myit. Madu htunghking shamat kau na. Laika shamat kau na. Chyurum Wunpawng sha ni e n myit shut ga.
Nu num ni mung madu hpe roi ai ni hpe galun na matu ningshi masen kasha matep gun da ga ngu shadum mayu ai. Chyurum Wunpawng sha hpunau myit su ni e, na hpyen wa hpe tsaw ra nga u nga ai the maren shaning ladaw grai na hkra tsawra let n ja n hpra let pawng yu saga ai le. Myit shagrit shanyem ga nga ai mung shaning grai na hkra shagrit shanyem yu sai. Shabyi maga mi bye ya yang shabyi maga mi jaya u nga ai mung grai lang bye lang hkam saga ai. Mai mi sa shangun yang mai mi naw sa u nga ai mung mai hti n dang hkra sa ya saga ai. Na htingbu jan hpe hkum ra u nga ai the maren Jinghpaw la ni Myen num ni hpe langai pyi n roi shut yu ga ai. N dai zawn tsawra myit madun timung, chye na ai Myen ni n rai ma ai. Dai majaw annau ni kadai mung n tsawra saga. Tsawra magang Wunpawng la sha ni a madu jan ni hpe kashun jahten roi rip ya magang she rai nga ai.
Myen a myi tjasat gaw masu magaw na sha myi tai hpe nang ngaic hye da ga. Myen tai hpyen wa galling galau masu tsun ai ga hpe n madat saga. Myen tai hpyen wa hta hpanga n na, madu lusu ngamai na hpe sha galaw n htawm, Wunpawng sha yawng hpe lam n re ai de woi ai sha n gadut sha kau mayu ai ni e, nanhte hpajic hye ai kung zet ai hkum shadu. A ngawk sha gaw dik ai a nya dik ai ni rai n dai. Dai hpe dum chye mu. Ten naw nga yang myit malai u. Tinang hpe Myen tai hpyen wa zingri zingrat ai kachyi mi pyin hkrum sha yu ai majaw mung rai na n hten. Yajang nanhte ni tatut n hkam sha yu tim lani mi nanhte a shu mashi shu masha ni hta n dai tsin yam ni hpe hkam sha wa chyalu sha rai na re.
Tsawra ai Nu Wa hpunau Jinghpaw Wunpawng shani e, Myen tai hpyen wa hpe gaw tsawra myit kade madun timmung chye na hkran hkrang ai masha nan n rai ma ai. Tsawra myit madun jang manya sha shadu ma ai. Dang sha roi sha na chyu sha myit ma ai. Dai hpe annau ni chye dum ra nga ga ai. Ya daini na ten hta tsawra magang myawk kaba hte gap bun magang. Myit shagrit shanyem magang num ma ni hpe roi rip magang. Shabyi bye ya hkam magang dum n ta nat ya ai hte du sat yam nga ni hpe sat sha ya magang. Mai sa sa magang anhte my ni hpe porter rim ai hte lit a myet ya magang rai nga ai le. Dai hpe naw hkam sha shalai ngana kun. Jinghpaw Wunpawng sha ni yawng hpe n dai ram zingri zingrat ai Myen tai hpyen wa hpe lahkrip rara the jawm kasat sa wa ga ngu tsun n gun jaw datai. Isarela masha ni zawn myit ja ga. Shan the ni zawn madu a mungdan a matu kasat gala ga.K yu hpyi let n gun da ting n htawm shawng lam de myit hkrum mang rum ta gindun sa wa ga . Share shagan hpyen la ni hkum hkrit ngu n gun jaw sha tsam datai.
MajoiShingra Share Gam
By: http://jinghpawkasa.blogspot.com/
Grau nna gaw kasa ni a prat hta lak lai ai hku byin wa sai. Kasa Pawlu hte Petru, Kasa Pawlu hte Barnabas ni gaw Kabu Gara Shiga hte htunghkring lam hpe ginhka nna tsun dan ra wa masai. Kabu Gara Shiga hpe hkap la na matu Yuda ni a htunghkring gaw pat shingdang ai zawn byin nga ai. Nmai sha ai lu sha, nmai tat kau ai htunghkring, nmai galaw ai amu ni law law nga nga malu ai. Shingrai nga yang, maigan amyu masha ni gaw Kabu Gara Shiga hpe lani hte lani hkap la nna hpung shang wa masai Raitim, Yuda ni gaw htunghkring a majaw myit ja ai amyu tai nna naw ngam nga ma ai. Ndai hpe Yesu tsun ai, na a nlung salum shaw kau u, ngai ashan salum jaw na ngu ai byin wa sai.
Kasa Pawlu mung Asia minor de tara maigan amyu ni hpe she shading nna Sasana galaw nga ai [Galati 2:8]. Petru chyawm gaw Yuda htung hta shamyet nna galaw mayu nga ai[Galati 2:7]. Pawlu hte Petru hkrum na lam grai yak masai [Galati 2:19]. Raitim, Yeruslem council kaw gaw Petru nan Pawlu hpe maga ai ga shaga ai nga nna rawng nga ai. Shan a lapran yak ai ningmu ni nga nga ai. Petru a myit hta ngai hpe Madu nan shatsam dat ai, ngai hta na nrai yang sumsing mungdan sumsaw hpe hpaw lu na nrai'shi galaw ai jaw ai, madat mu, nga nna myit nga ai. Dai majaw shi tsun ai hku nhkan jang yak na shadu nga ai. Pawlu mung, 'ngai hpe masha e shatsam ai nrai, dai madu nan dan pru nna kasa aya dang da ni ai' nga ai.
Ginhka nna yu ai shaloi, matu kadai hkam ai ni a kasa gaw Petru, maigan ni a kasa gaw Pawlu rai taw nga ai [Galati 2:8]. Dai majaw shan a lapran ndang kalang hkat na grai law nga malu ai.
Wunpawng Jinghpaw amyu a lapran e mung ndai mabyin hte kahproi kanoi re ai 'Jahtawng' htu ai hte nhtu ai hpe masat ai lam nga nga ai. Jahtawng htu ai hpe sha Wunpawng amyu jat ai nga ma ai. Jahtawng nhtu ai gaw maigan chyasam amyu rai nga ai. Dai rai yang, dai ni mung dai Madu hta Wunpawng amyu ni jahtawng naw htu ra na i? ngu yang, Yuda amyu ni hkristan tai ai hpang matu kadoi ai teng teng galaw ra a ni? ngu ai hte maren sha rai nga ai. James E. Peron gaw 'matu kadoi ai gaw nawku htung nre' nga ai. Dai gaw hkam kaja lam hte seng nna galaw nga ai lai langai rai nga ai. Raitim, chyum laika hta matu kadoi ai lam ding yang arawng nga ai. Kaga maigan amyu ni hta mung ma ni hpe matu kadoi ya ai lam tsi rung kaw nna hpang nga ai. Ra nga ai wa hpe kadoi ya ra chyalu sha gaw rai nga ai. Jinghpaw la kasha langai hpe matu kadoi ra ai majaw kadoi sai ngu ga, dai ma hpe Judaism Yuda htunghkring hkan sai ngu nmai hkam la nga ai.
Rai sa, Jinghpaw ni a Jahtawng gaw hpa wa rai. Jahtawng htu ai gaw mying shamying ai masat masa lamang langai rai nga ai. Nat jaw prat hta u sat yang mung n manu, dumsa shaga mung nra, nam pum toi ai hpan mung nrai rai jang gaw htap htuk ai Nga jahkraw, shan jahkraw hte shanam jap htu htu nna garan nhtawm shiga shana ai lam rai nga ai. Numju jaw ai htung kaw na rai kun? Nat hte ga hkrum ai mau mwi mau sa hku yu yang gaw shangai ai hte mying n shamying jang Nat ni shawng shamying kau ya chya ai, nga ma ai. Amying shamying ai, shangai dai daw sai hpe kumhpa shadu nna shi ga ndau ai sha rai nga ai. Rai yang ndai htunghkring gaw hkristan tai ai hpang jahtawng htu nna mying shamying ai hpe ahkyak tawn na kun? akyu hpyi shaman ai hpe mahtang lata na kun gaw hkam la ai wa a hkawn hkrang ai myit jasat hta madung na rai nga ai.
Nkau mi akyu mung hpyi jahtawng mung htu rai ma ai. Kabu Gara Shiga hpe hkap la nna dai Madu hta sak hkrung ai ni a matu gaw jahtawng htu nna mying shamying kaga mi nra sana kun? raitim, nkau mi naw htu nga ma ai, ngu ai hpe kadun ai hku ka masat da nngai law....
Read More+++Bumsinwa
Bumsinwa blog
The question is: Were they converted in Christ?
Tuesday, January 3, 2012
Myen hpyen wa a sumprat dit ai ladat gaw, “Negative Media” amyu myu shamawng nna, mung shawa hpe myit kaji myit daw na hku maw mawn nga ai. Kam shut myit kataw na hku galaw nga ai. Dai zawn re ai shiga hta shagri n kung ai ni mai byin / n mai byin n dinglik yu ai sha myit pyau mat chye nga ai. “Laiza mare hpe bum kata hku tawk waw nna sa gasat zing la na re” nga nna mung, shani shagu Shanglawt Hpyenla ni hkrat sum machyi ma ai nga nna mung, shut ai shiga, n jaw ai shiga ni shabra bu nga ma ai. Laiza hpe zing la na matu nhtoi masat ai mung latsa lang n-ga masai. Gara shani gaw, Taing Mu wa Laiza e manap shat wa sha na re, nga nna mung shabra yu masai hpe na lu saga ai re. Ning re ai shiga ni yawng gaw, dusat hkanghkyi ni a n shawp ai ga ni hkrai rai nga ai.
Gaja wa chyawm gaw, hpyen wa hpe gasat manga kau na matu myit rawt ai ni mung grai sawng nga ai hpe mu lu ai. Dinggai dingla ni, hpawmi hpaw mang ni, ramma ni, lahpum she mayut yut rai nna zawzang ai ni mung hpring dem rai nga ai. Ndai lang na majan hpe loi loi hte jasip kau jang gaw, mai nan n mai sai lam rai nga ai. Hpyen wa gaw, lam amyu myu hku masu hkalem nga ai re majaw, shi a ga hpe kachyi pyi n mai kam ai. Daini gaw “Ma gamung hka kabung” dum ai n rai sai. Gaja wa teng teng labau shang shakrip hkat ai rai saga ai. Ung ang nga n mai sai.
Ya ten myo kata nga ai htauli htaula mahkrum madup nga sai ni gaw, Myen wa a masu hkalem ga kam nna majan shakya kau na hpe she tsang nga ma ai. Hpyen wa mung anhte hpe myu shamyit masing rai nga ai gaw, asan danleng nga ai zawn, anhte mung awng padang masing hpe asan sha gwi gwi hte gasat ra saga ai. Anhte ni ung ang taw nga yang, myu shamyit masing gaw anhte hpe agrawp kau wa nga sai re majaw, Awng padang Masing hpe mahtang lahkrip ra ra dahpran shaja ra sai.
“Simsa lam” ngu ai gaw hpan lahkawng nga ai. Sum let simsa ai lam hte dang let simsa ai lam, shing n rai kahtet shakawp tsi lajang lam hte ana kanu tsai hkra tsi lajang lam re. Daini Jinghpaw Wunpawng sha ni gara hpan mahtang lata la na gaw, chye na ging saga ai.
Hkawp ningbaw ningla ni e, bandung shadaw ngang ngang hte woi awn sa wa jang, mungshawa ni mung gwi gwi hte apnawng lawm na sha re. Tai hpyen wa a sumprat dit ga hta myit gan kataw ai ni mung aten du jang kayin wa na sha re. Awng padang hpe ta tut hkam la lu hkra shakut ga.
Mali-Hpungmai Zup Lunghtawn
Tuesday, January 3, 2012 by Admin · 0
Mung hpawm hpyen dap hpaw ninghtan da lu ai gaw mung masa hpyen masa awng dang ai amyet kum la langai re hte myen asuya langai hku tsap nga sai, hpyen dap pyi nlu hpaw ninghtan tawn lu ai, mung hpawm dap hpe hpaw ninghtan dan lu ai gaw, anhte baw sang ni gade ram, Tara ai, kade ram teng man ai gade ram myutsaw myit kaba ai ngu ai hpe madi madun tawn ai hte bung ai, gade ram ntara ai hte dip sha hkrum ai, shinggyin aghkaw ahkang ginlut hkrum ai a jaw, baw sang ni rawt malan gumlang shanglawt ahkaw ahkang hpyi ai de sa wa nga ai re. Dai ni myen asuya ban hte ban up hkang lai wa sai, hpyen dap a hkrang gaw mung hpawm hpyen dap hpe jahten sharun kau ai. Bai panglung ga sadi n'nga mat ai, ntsun mat ai. Moi na myen mung a dawnghkawn gaw shagan 14 hte gumhpawm tawn da ai, dai gaw munghpawm hpe lachyum shapraw ai kumla re, ya dai ni shagan 1 sha rai mat sai. Ndai gaw munghpawm ngu n'nga sai, asan pra ndau shana sai kumla re. Hka san yang hka hpuntang na nga hpraw hpe mu mai nga ai, rai yang myu kaba masa sai shang taw nga sai myen gaw namlawm nna dumsi gamai ai ladat lang nga ai, ya kalang bai ninggam hka nna, mungkan hte tinang mungchying shawa hpe masu nga ai, simsa mara dat gabaw lang nna htawng masha kalang bai dat ya ai gaw namhtun hpraw chya tawn ai lupsung hku yet manan ai hte bung ai.
Gara hku nga tim UNFC munghpawm dap shawng hpaw ninghtan tawn nna mung masa bawngban sa yang she n'gun kaba ai, myen hpe shingdu de na madi tawn ai hte bung ai re majaw, ta sharawt shangun ai hte mung bung ai. Bawngban ai lam hta mung lachyum nga ai hte manu dan namnak nga na re. Miwa a Gas [nhprang salu] yenan sau nmai lai hkra jahten ra ai, mali zup kaw jahtu ai hpe mung n'mai htu hkra galaw ra ai, Hpakant lungseng maw hpe mung n'mai htu hkra gan jahkring ra ai, miwa gaw shi a hpaga lam teng hten run hkrat sum wa yang hpyen masa kaba galai wa chye ai, miwa hte gaw annau ni labau nga lai wa sai, [dai ni annau ni hpe miwa gaw -shanhtu -nga hpa majaw tsun ai kun? Hpa majaw yunan ga ngu shamying wa ai kun? [sakhkrung ga] sakhkung hka ngu ai hpa majaw shamying ai kun? Hpyimaw, Gawlang, Kumhpang, Mungmau ga, hpa majaw miwa lata, miwa mung byin wa ai kun? Ndai mabyin ni hpe du na ten hta myu sha yawng chye hkra sang lang dan na nngai.]
Dai ni annau ni nlaw n'la kaji tim" kri dung ai sai kaba ai magrau grang ai amyu re, annau ni hta grau kaji ai grau nlaw ai myusha hte mungdan ni mungkan hta shanglawt lu ai myusha hte mungdan law-law nga ai hpe mung dum let shawng lam de ja ja matut gasat sa wa ai gaw madung rai na re, ndai lang myen a hpyen ladat masing gaw myit htum ai wa a jumju nga ai de she yawng nga sai, asan mu chye mai ai gaw mung shawa rapdaw hte hpyen dap gaw teng n'gun kaba chyam hkat nga ai. Shada da kawng n'dum hkat ai, n'kaw ai, hpa zawn n'nawn ai, hkabra ga garan n'bung-n'hkrum ai masa pru nga ai. Bai hpyen dap kaw na mung shawa dap de bungli galai matut shatsam hkrum ai hpyen du kaba ni hte, hpyen du kaba kaw na mara hte arawng aya jahkrat kau hkrum ai ni ya na asuya hte hpyen dap hpe ninghkap wa ai. Akyang chye shada, lagaw hkang mu shada re majaw kata lam manghkang kaba byin chye ai, dap kata matsan ai dinghku law ai hte Democracy hkrang hpe madi shadaw ai hpyen la ni dap kata kaw law-law pru wa ai, sak grai nhpring shi ai hpyen la ni majan pa hta law-law si hkrum ai a jaw, kanu kawa ni Gumsan rung de laika shawn wa ai gaw myen a hpang jahtum ten de madi madun wa nga ai. Myen hpe kam hpa yang mungkan a man hta gaya kahpa hkrum ai sha n ga, myen a sadi n'dung ai masa hpe masam-maram chye wa sai majaw matsat hkrit wa ai. Hpaga lam kaba, dik hkra hkrat-sum nga sai miwa gaw gumhpraw jaw shalai kau ai hte, garum shalai kau sai hpe myit malai kaba lu ai tinang htingbu kaja hpe ntara dik ai hku chyawm zingri nga ai hpe sawn dum let myikaw ashun nga sai.
Dai ni annau ni myen a ju ntsa kaw ja panyep nyep tawn masu ai, myen a maw lanyet mawru hta, myen a sumla hkrang shapraw ai lam de hkawm sa na kun? Shing nrai jam jau hkam nna, bum pungding hta jung tawn ai myu tsaw mungtsaw shanglawt dawnghkawn hpe madaw jum sharawt na kun? 3 raitim 1 nga ai de madaw du hkra sa wa yang she kaja na kun? Padang hkrun lam majan padang dip la nna padang manau nau ai de she du mayu mat sai, anhte mung-chying shawa dawtsa a kraw lawang kata hta maroi n'ni masin n'si marit ningtsing lu nga ga ai. Laknak kaba gade mi gap sharu bun tim annau ni a myutsaw myitkraw sai kata kaw na prut pru wa ai laknak gaw dai hta htam 100 n'ga grau kaba nga ai. Myu tsaw mung tsaw myit gaw langai sha raitim galoi asum njaw ai, laknak kaba law-law gap nna yen kau ai ngu tsun na malai hpa mung ntsun ai sha nga kau dan lu ai gaw grau na kaja na re. Mungkan na madat ai mungkan ting chyam bra nga ai annau ni yawng a myiman hpe sawn yu nna tsun shaga ai gaw htuk manu dik na re Shingja laknak kaba gapbun ai majaw yen kau ai nga yang grau nna manu na kun? Myit marai atsam shayawm ai lam mung npru na re. Mung masa hte hpyen masa a katsi kahtet shadang hpe mung, shen yu ra nga ga ai, kahtet shadang 100%65 jan nga sai kun? Shing n'rai katsi shadang 20&10 lapran rai nga ai kun? Dai hpe yu maram nna mung-masa bawngban ai gaw htuk manu na re ngu mu ai.
Annau ni a saitum saipa rai nga ai hpraw sanseng tsawm dik ai kraw hkrat ma kaji ni a, Myiman hpe ja-ja azi yu nna matut gasat ga.
Baren Numraw
1945 No.2 majan ngut ai hpang, English asuya gaw, shi dip up tawn ai Koluni mungdan ni yawng hpe shang lawt jaw kau na masing hpe lutdaw kaw na shagrin da manu ai. Dai aten e Richard Actali gaw Hkring mang daju rai nna, Labour party ni up ai ten rai nga ai. Shaloi myen mung hpe mung shang lawt jaw na lam pru wa ai. Bugyuk Aung San gaw, myen mung shang lawt a matu England de sa nna, sa jahkrup ai shaloi, English du ni tsun ai gaw, myen mung hpe gaw shang lawt jaw na, rai tim bum nga masha rai nga ai Jinghpaw , Sam hte Hkang ni hpe gaw rai n jaw na lam tsun wa ai shaloi, Bu Gyuk Aung San gaw myen mung de bai wa nna, 1946 November 28 ya shani Jinghpaw mung Myitkyina de lung nna, Jinghpaw salang ni hpe myen mung hte arau shanglawt la ga. Shanglawt lu jang nanhte Jinghpaw mung daw hpe nanhte Jinghpaw ni ra ai hku up hkang mai ai. Myen ni nsa up hkang ya na re. Bai myen ni lu ai ahkaw ahkang, hte maren nanhte mung lu na. Myen ni lap mi lu yang nanhte mung lap mi lu na re. Myen hte pawng nna shanglawt la mat jang nanhte gaw English a mayam n rai sai. Bum nga masha ni lu ai ahkaw ahkang mung nanhte matut nna hkam sha lu na re. Anhte myen ni galu kaba nga ai zawn nanhte mung galu kaba wa sa na re. Shi ning du ai hte kanu myen mungdan hte n pawng mayu jang nanhte hkrai pru mai ai, ngu umhnna gumhpuk dat ai shaloi gaw, Jinghpaw salang ni a na hta mungkan na pyaw dik, na ra dik mat manu ai. Ya she chyeju madu the hkrum ai zawn ngu manu ai majaw, nang gaw anhte anhte a kahpu , anhte a kawa rai nit dai. Nang hpe kam dik saga ai. Anhte hte hpe mung pawnba shakung shapan la rit, Anhte mung nanhte hte rau shanglawt lu mayu ga ai. Naw she garum la rit ngu nna awng dawm ga ap kau dat ma ai. Chyeju madu ngu n tsun ai sha ra masai.
N dai shara hta anhte myit yu ga. Myen hte anhte Jinghpaw ni kalang mi mung jinghku rai n hku yu ga ai. Kaning re a kyang rawng ai mung rai n chye ai wa, ga tsun shapyaw ai hpe sha na ra nna, tsun ai mahkra hpe kam kau ai majaw, dai ni Jinghpaw Wunpawng sha ni a matu gaw, sum kaba, n sin krung de gum htawn bang dat ai hpa, shaning kru shi ning jan myen a shangun ma zawn zawn, mayam zawn zawn, madu rai nga ninglen manam zawn zawn, chye nga ninglen mana masu su nna nga ra ai prat du taw nga saga ai. (manang rai d aw ngu yang n dang wa ngu ai ga malai she rai mat sa.)
Aung San anhte Jinghpaw salang ni hpe hkyaw la kau ai hpang shani jang, Jinghpaw myu sha ni a myit masin hpe a tsawm chye ai Mung up ai English du Director of frontier Areas H.N.C Stevenson wa gaw, Myitkyina de lung wa nna,tsaw ra myit kaba the “nanhte Jinghpaw ni gaw, hpaji rai n chye madai majaw myen hte rau shanglawt la jang myen gaw nanhte hpe roi sha, dang sha hkrum na madai. Myen hte pawng nna shanglawt rai hkum la mu. Nanhte hpe lam shagu hta chye chyang kung kyang wa hkra naw sharing ya nna she, lak san shanglawt jaw na ga ai” nga ai shaloi, jinghku hpe gaw lagut shadu nna, “nang tsun ai hpe n kam madat ga ai . Anhte myen hte rau shanglawt lu mayu ai, shanglawt she lawan jaw marit” ngu hpyi ma ai.(jinghku ga gaw sheng maren, tsasam ga gaw si mani)
Jinghpaw salang gaw myen hte rau shanglawt la na matu Sam mung Banglung mare kaw Aung San hpung ni hte likmat htu na matu hkyen bang wa masai. Sam salang ni hku na gaw myen hpe nkam ai majaw shanglawt rau la na kachyi mi pyi n kam ai hpe, Jinghpaw salang ni shagwi ai majaw sha shanglawt rau la na matu hkraw kau ai rai ma ai. 1947 Febuary 12 ya shani Banglung myit hkrum likmat htu kau manu ai. Dai majaw dai ni du hkra Sam ni mung Jinghpaw hpe kam ai majaw, hkam sha ra nga ai zawn rai nga ai. Tsaw ra ai nu wa ji nban ni e, ndai shara hta jiwa ni kalang sha naw masu hkrum ai hpe mara ngu rai n mai tsun ai. Anhte ji wa ni shawng de kalang mi mung myen myu ni a lam rai n chye ai re majaw, n dai mara hpe myu sha ni yawng hkam la kau ging nga ai. Kam shut nna Banglung ga sadi htu sai majaw, nsin kaw hkawm ra saga ai. Anhte myu sha ni a matu mung ram dik la na sai. Kahtap nna masu hkum hkrum manu. Matut nna masu naw hkrum ai nga jang gaw, myu sha ni a mara gaw n rai sana re, Kadai kam yang kade a mara she rai na sai.
Masu chye ai wa chyawm gaw masu dingyang sha rai na re. Banglung myit hkrum lik mat htu ai hpang, 1951-52 ra lata poi,1990 ning ra lata poi, 1994 ning hta gap hkat jahkring, 13 ning tup na ai gaw da ai tara (constitution), 2010 ra lata poi, ndai ni hpe masu nna galaw lai wa sai. Bai shanhte a myi man tau nna, 13 ning tup gaw da ai tara galaw ai kaw shang lawm ya ai, myu sha ni a malai shang lawt KIA/KIO ni hpyi shawn ai hpe gaw langai mi pyi n hkap la ya ai sha n ga, 2010 ra lata poi shang na ahkang mung n jaw ai gaw kachyi mi pyi mi man n tau ai lam re. Ra lata poi de shang shing jawng na matu mai gan du Jinghpaw Wunpawng sha ni yawng kachyi mi pyi myit n hkrum ai re, myu sha ni myit n hkrum ai rai tim, kaja byin ging ai gaw, Jinghpaw Wunpawng myu sha ni gaw myen munghpawm hta lawm nga ai myu sha ni re majaw, Myu sha ni a gawng malai tai nna, shang shingjawng na KSPP party hpe ra lata poi hta shang nan shang shangun ra ai re. KSPP party hpe ra lata poi n shang shangun ai ngu ai gaw, “Nanhte Jinghpaw ni anhte myen munghpawm hte hpa n seng madai” ngu ginhka kau ai the bung mat nga sai. Dai hku rai sai sha n-ga, munghpawm byin wa ai n pawt Banglung ga sadi hpe shan hte run kau sai rai sai majaw, anhte Jinghpaw Wunpawng myu sha ni a matu, moi Banglung ga sadi rai n galaw yang na zawn mungdan san san bai nga mat na hta lai nna, lata na lam mi n nga sana kun?.
Banglung ga sadi hta,
1. Jinghpaw, Sam hte hkang myu sha ni gaw myen mung hte jawm pawng nna, myen munghpawm mungdan hpe jawm galaw let, rau jawm nga na.
2. Myen wa lap mi lu yang Jinghpaw, Sam hte Hkang ni mung lap hpra lu na.
3. Tinang nga ai shara hpe mungdaw masat la nna, tinang a mungdaw hpe tinang a myu sha ni up hkang na. Mungdaw a ra mara ma hkra hpe tinang a myu sha ni hkrai hparan na. Mungdaw ni galu kaba wa na matu gaw gap ra ai lam ni mahkra hpe Kanu mungdan kaw na hkam ya na.
4. 10 ning du ai hpang myen munghpawm kaw na pru mayu yang mai garan pru ai ngu ai myit hkrum lam ga sadi ni re rai tim, kaja wa shanglawt rau la ngut ai hpang n dai ga sadi ni hta lawm ai lam langai mi hpe mung nlu ai hpe myit malai hte hkam sha ra saga ai. Garan pru nmai ai sha n ga, tinang a mungdaw hpe tinang n lu up hkang ai. Myu sha ni a ra mara mahkra hpe manam wa kaw she shagrit shanem let hpyi la ra ai. Manam wa kaw hpyi nna ahkang jaw ai hte hpe myit pyaw tim n pyaw tim, tara tim n tara tim hkam sha ra nga sai.
Uru seng maw na shanhte htaw la mat wa ai lungseng kaw na 1% mi shapyi Jinghpaw mung a matu jai lang ai rai yang, Mogawng hte Hpakan lam hpe gatdara hte n re lungseng hte nep lu ai. Danai lam de na shanhte shaw sha ai Ja hte n hprang rai a 1% hpe Jinghpaw mung a matu jai ai rai yang , Danai lam hpe concret n nep ra ai. Ja hte nep lu daram rai sai.
Tsaw ra ai Jinghpaw Wunpawng sha ni e, masu hkam ai lam gaw n dai daram rai yang ram sanu ga. Matut nna masu n hkrum na matu sadi maja ga law. Hpyen asuya hte seng ai lam rai jang gaw, marai langai lahkawng sha bawng ban nna, n daw dan ai sha, myu sha ni law law a baw nu hte dinglik yu nna she daw dan sa wa ga law. Shawng nnan masu hkrum ai gaw masu ai wa a mara she re, lahkawng lang hta jan nna masu hkrum jang gaw masu ai wa a mara n re, kam ai wa a mara she rai na sai myit dum ga law. Dai majaw ga lahtum yang shut yang shut na, Myen hpyen asuya masu ai ngu ai gaw n shut ai ga re.
Jinghpaw Wunpawng sha ni moi laisai ten hta myen hte n pawng ai sha san san nga lai wa ai ni re hpe n kau mi n kam ma ai. Kachyi mi tsun dan mayu ai.
1. Aung San gaw Jinghpaw mung de lung wa nna , Jinghpaw salang ni hpe wa alawn ai lam gaw, kaga ga nga ai ni hpe arau nga ga ngu ai lachyum rai nga ai.
2. English Director wa gaw Jinghpaw ni hpe myen hte shanglawt rau hkum la mu, hpang e she la mu ngu ai gaw, kaga ga nga ai kaw na, myen hte rau pawng mat wa na tsan ai majaw, tsun ai re hpe sawn yu yang kaja wa moi gaw kaga ga nga ai re hpe sawn lu ai.
3. Banglung myit hkrum lek mat a majaw, kaga ga re ni jawm kahkyin dat ai majaw, myen munghpawm byin wa ai re. Kaga ga n re rai yang, banglung myit hkrum ga sadi n tawn ra ai re.
Myu sha ni a rawt malan shanglawt KIO/KIA hpe bai yu yang, nnan hpang ai shaloi gaw, Amyu sha ni shanglawt lu hkra gasat na ngu yaw shada ai lam she re. Shaning na wa ai shaloi shanglawt hte myen gaw kadai mung n dang ai masa re majaw, munghpawm myen mungdan kaw na n garan pru ai sha, madu mungdaw hpe madu myu sha ni up hkang ai lai ladat federal hpe bai hpyi la ga ngu nna 1994 hta Cease Fire gap hkat jahkring ai lam hpe shi kru ning tup galaw da sai rai tim, Federal gaw lu sani? Rai nlu ai sha n ga, Myu sha hpyen la ni hpe jahtum shamat kau ai baw ladat Border Guard she bai galaw shangun wa ai. Gap hkat jahkring ai a yaw shada ai gaw, bai lung wa na asuya nnan ni hte, mung masa saboi kaw mung masa bawng jahkrum la nna, madu mungdaw hpe madu up hkang sha na Federal hte munghpawm mungdan hpe gaw sa wa lu na matu ngu ai rai tim, kaja byin wa ai gaw, shaga na ahkang pyi n lu, tang madun ai hpe mung ahkyak n la, asuya n nan rai n lung wa yang laknak jahkrat shangun ai, shing n rai jarik sin hpyen la sha galaw shangun wa ai. Ndai gaw anhte amyu sha ni masu hkrum ai hpang jahtum rai na sai ngu kam ai. Ndai jarik sin na hpe n hkap la ai lam gaw, Jinghpaw Wunpawng myu sha ni a gawng malai tai nga ai KIO/KIA a lata la ai lam gaw, myu sha ni yawng a myit hkrum daw dan ai lam hpe hkam la lu ai lam langai rai nga ai. Ndai border Guard hpe n hkap la ai lam hpe Kanu mungdan hta nga ai Jinghpaw Wunpawng sha ni yawng sha n ga, mungkan ting de du taw nga ai Jinghpaw Wunpawng sha ni yawng mung ra sharawng dik ai lam re ngu kabu gara n gun jaw nga ga ai.
Laiwa sai ten hta lang hte lang masu hkrum sha ai a mahkrum madup a majaw, myu sha ni a ningbaw ningla rai nga ai KIO/KIA asuya gaw, hpyen asuya a masu ai hpe bai n kam hkra, lam shagu hta sadi let maja let, simsa na lam bawng ban jahkrum ai hpe na chye lu ai shaloi, mung shawa hku nna grai n-gun lu wa nga ga ai. Ahkyak ai myu sha lam daw dan na rai yang mung, tinang rawt malan hpung ni hkrai daw dan ai hku n re sha, mung shawa a hpaji jaw bawng ban shang lawm ai hpe madung tawng let daw dan sa wa ai lam gaw, myusha lawt lam hta manu dan dik ai lam ni rai nga sai ngu kabu kaga n-gun jaw nga ga ai.
Tai hpyen ni zawn lak nak n-grung ai, masha n-gun nlaw ai rai tim, Myu sha ni yawng shang lawm myithkrum nna jawm ninghkap ai majan, teng man ai majan re majaw, Karai Kasang a shaman chyeju lawm nna, Wunpawng annau ni n dai majan gaw padang dip lu ai majan rai na re ngu kam nga ai. Mungkan ting kaw nga ai Jinghpaw Wunpawng sha ni kaw na mung, dang di lu ai Karai Kasang kaw n sim n sa akyu hpyi nga ga ai re. God can do every thing.
Rai yang ndai shara kaw myu sha ni a matu myit yu na lam langai mi nga ai. Tai hpyen gaw anhte hta n-gun grai kaba ai. Anhte nmai dang ai ngu nna, Federal hpe sha hpyi la nna Federal daram hte myit shadik let, myen hte rau prat tup nga mat sana kun? Ndai ni hte sha a ganawng nga ding sa gaw, federal mi lu tim maga mi hku gaw naw masu sha, dip sha, dang sha ai gaw naw matut hkrum nga na ga ai. N-gun bung n bung hpe n yu, laknak grung n grung hpe mung n myit ai sha, “Anhte a awng padang, Yehowa Karai Kasang” hpe kam sham let, Awng Dawm shanglawt hpe myit mada nga ai ni rai yang gaw, anhte hpe Karai Kasang mungdan jaw ai shani, masu magaw, hkalem hkalau ai chyahkyawn asuya a kata kaw na lawt wa na ga ai. Dai majaw dai ni nang du nga ai gaw“Lam n braw kaw re, gara de hkan na” Wunpawng sha ni e.
Myu hpe tsaw ra let,
Agu Namti
Labels: Laika Ngau
11 comments:
- Anonymous said...
-
mung masa uhpung ni myu sha ni hpe gara lam hkan na nchye hkra woi lam ai shaning grai na sai,gap hkrat ga nga nna gramaga de yawng woi ai remung nchye, gaphkat jahkring nga nna sha ning law law lam woi ai mung nnga, yawng hpe lam woi shadam, hpyen wa mya sha ai sha katut, yabat gasat ga nga ,myen wa hte bai pawng nga na matu sha bai shaga, myen mung ting a mungmasa hpe sha bai lit lamayu ai uhpung ti nang a lit hpe pyi nndang maw na zawn re ai mung masa, tinang hpara ai re mung nchye nna grai kaw hpi nga, grai wa ganing re ai hpe jaw na ta? ngai ra ai gaw wunpawng mungdan,ngye jiwa luda ai mung wunpawng kachin mungdan ,karai jaw ai mung wunpawng kachin mungdan,asak hpe jaw nna makup maga ai ni mung wunpawng myu sha, hpawng de makup maga na myu tsaw shre shagan ni mung wunpawng kachin myu sha ,myit asan, pan dung mung asan, ndai san ai lam hta she Karai kasang mung lawn na re, lamdam taw nga nmai, ningbaw ni mung ndai lam hkan ra, myu sha ni a padan hkrun lam, ngai ra sharawng ai mung wunpawng mungdan, hpyen wa jaw na matu taladawn hpyi nnra, hpyi sha ai amyu ni hpe, jachyum ga hta mayam ni nga. garai nra ai lam hta nmai hkan sa ai achying ten rai sai.awng padang lam hta grai wa tut lawm nga u ga.
- December 21, 2011 5:49 PM
- MYU TSAW MUNG TSAW said...
-
KOI,KIA SHA W.P MUNG DAN A ASUYA,W.P MYU SHA NI A MATU HPYEN DAP RAI NGA AI..
- December 21, 2011 6:44 PM
- myitkyina boy said...
-
Um Federal hku sa yang gaw anhte jinghpaw w/p myusha hpyen dap hpe nmai hpaw mat sana re majaw dai ahkaw ahkang tat kau ai hte gaw hpyen wa a lata kaw rai sai re.shi kam ai hku anhte hpe mai kalau sha mat sai.U.S.A gaw Europe hkan na masha ni mungdan nbung ai kaw na sa ai rai tim yawng hte htuk manu ai American ngu shamying ai majaw mang hkang dai ram n-nga mat ai.Anhte myen mung Native masha ni gaw myen nre majaw anhte hte seng ai mying hpe nlu shamying nga ai ndai gaw amyu mat masing hta myityu hpa gaw re ngu mu ai.
- December 21, 2011 10:38 PM
- little Jinghpaw sai jet said...
-
WP sha langai hku n na chye nan chye da ging ai lam ni hpe chye lu ai majaw grai chyeju gaba la sai law,AH GU NAMTI e,Karai Wa gaw an hte a shawng lam hpe galoi mung lam madun shaman nga u ga law..
- December 21, 2011 10:43 PM
- msw langji said...
-
Um Ya Myen ni hte mung masa jahta na ngu ai shaloi grai njahta yang ya myen ni anhte lamu ga de htu lung wa ai myen hpyen la ni shawng dawm kau ngut yang shaga ga ngu yang gaw grai htap htuk manu na wa,ndai hku nre ai sha kalaw dat yang K.I.A/K.I.O ningbaw ningla ni lani myi myusha man hta dawdan shut kau ai byin wa mai ai hpe mu yang grai kaja na wa.
- December 21, 2011 11:09 PM
- Anonymous said...
-
Ah Gu,
Grai hkrak ai. Ya na zawn matut nna yawng hpe myi jahpaw shachye shachyang ai lam galaw u. Grai chyeju kaba sai. Grai n-gun lu ai.
Ah Tsawm
- December 22, 2011 1:46 AM
- Anonymous said...
-
Masha jahpan n law ai majaw gara ladat hku nna Mungdan madu lu na mahkrun tam yu ga. Gasat di la ngut ai hpang masat ya na matu mungdan law law de manang jinghku law law mahkawng ra na re.
- December 22, 2011 5:11 AM
- Jutgert said...
-
Madu up hkang lam hpe sha ra sharawng ga ai.
Tsep kawp Union,Federal munghpawm hpe nhkap la ga ai.
- December 22, 2011 5:42 AM
- hkunman said...
-
Myen a lagaw, lata,Mahkra gahtam daw kaw ngut ai hpang she Tengman ai,hku mai bawng ban na re. Myen a bawnu gade ram sung ai hku magaw ai. Manai ai ngu ai gaw, n-lu maram tawn lu ai. Majan lam shagu hta, GOD lawm jang hkum tsup sai,Myen wa bawng ban ga ngu ai mung shi tsun masu ai sha re,Myen a kraw hta Yawng hpe sat na, Yawng hpe madu la na, Yawng hpe shamyit kaw ma na ngu ai, myit zasat gaw 100% hpring tup re,Yamung LID, 66,hpe Jinghpaw Mung de Majan rawt na matsun ai lam na chye lu ai,dai majaw gaw, GOD, kaw marawn jahtaw sha bam n-na gara hku gap na ngu myit shajin ai gaw madung re,
- December 22, 2011 7:23 AM
- Anonymous said...
-
Myen ni a mung masa kaw n kadawng bang mat na ahkyak ai. Jinghpaw ni galoi she tinang lagaw hta lu tsap na? Mung masa Lam- Myen a npu rai na kun? Hpung makam masham lam-Kayin ni a npu rai raw ai le? gaya kahpa re. Tinang nang gwi gwi tsap yu ga le..nau agam ai baw n di ga!
- December 23, 2011 12:42 AM
- Anonymous said...
-
Grai teng ai. Tinang mungdan lu mayu yang Dai baw myit jasat rawng ra ai. Brand new mari/galaw la ga.second hand n la ga.
- December 23, 2011 12:54 AM


c: text/html

text:
Tuesday, January 3, 2012
Hkrang
Do you like this story?
HKRANGSimsa na gaw ahkyak dik nga ai, annau ni matu gaw tara masing kata kaw simsa lam la ai she jaw na re, simsa lam shawng la nna masa bai jahta ga ngu ai gaw nmai byin ai shingran she rai na re, mung masa rapdaw kaw tengman ai tara bawng hkut jahkrat ngut jang she jaw ai simsa lam de du na re. Simsa ngwi pyaw tsawm htap dik ai lamu ga hte tinang prat hpe jahtet sharum ai gaw hpa majaw ta? ngu lachyum hpren dat yang grai dam lada ai hte grai sung nga ai, rai yang ngai hku na gaw ningsam galai ai ni, ningsam galai shai mayu ai ni a majaw re ngu sha tsun mayu nngai.
Tara hkrang yawng mung byin hkrum hkra yu sai mungdan myu sha ni kaw na pru wa ai yu wa ai hkrai rai nga ai, masha a ngasat ngasa n'sam galai wa ai a majaw nru nra, nem tsaw, matsan lusu, myu kaji myu kaba, jahten sharun ai hpung hte shangang shakang ai hpung lahkawng gaw n'gun chyam hkat wa ai majaw, Simsa lam gaw masha wuhpung wuhpawng a matu hten run wa sai hte ahpyak dik ai mahkret lam yan langai byin pru nga ai. Simasa ai lam gaw yawng ra ai hkrai re tim masha lachyawk mi gaw, lu nga ai masha a ahkaw ahkang hpe tawt lai lam dam ai ting kyeng kan wang myit a jaw masha a shanglawt ai lam hpe mya gashun la ai, sai chyup ai, jahten sharun ai, kam hpa ai myit ginlut shangun ai, masha hpe gyit hkang sharen da mayu ai, masha a simsa ai shanglawt ai lam yawng hpe pat da mayu ai, dip da mayu ai majaw Gumshem hpyen jaubu ni pru wa ai, Gumshem ai hpyen tara masing ni jahkrat nna, masha shada bawsang shada dip gamyet sha ai hkang gaw pru nga sai tim dai gaw dai ni na ten hkrang chya si rai mat sai, jan shang sai. Myen gumshem mung majoi wau ai lam ntsa na gwi tam hte bung nga ai.
Gumshem hpyen asuya hku up hkang hkrum nga ai mung chying shawa yawng gaw
1-matsan grit nyem tsin yam hkrum ai
2-Hpaga hkrat sum ai
3-Masha ahkaw ahkang ginlut ai
4-Ana ahkya law ai
ndai ni kata kaw hpyen ladat hte gumshem dik ai hku up hkang ai, sai chyup ai, mung shawa a lu lawm ai shanglawt ai lam hpe mya gashun jahten ai, rawt jat galu kaba lam n'nga hkra makru daw kau ai, mara kata rim rawng ai, hkrit hkungga hkra, shagyi brep hkra zingri ai, kamhpa lam hkalut hkra dasang mya ai kashun ai, jahten ai, mung masha a ntsa lit nla gwi ai, galaw ai bungli hpe lale ai wa lang gale ai. De jaw, ndai ni hpe gumlang ninghkap na matu masing kaba hkrang [ 4 ]
1-Masha a ahkaw ahkang hpyi ai hpung hkrang
2-Matsan grit nyem dik ai hpung hkrang
3-Shi htawn shiga shabra Media hpung hkrang
4-Kata ntsa gumlang hpung hkrang
Ndai hta simsa laknak nlang ai masa galai na matu ninghkap n'gun madun ai ni nga ai zawn laknak hpai nna gasat ai hte hpyen gumshem ni hpe shamyit nga ai ni mung lawm ai, ndai ni ma hkra hte ninghkap ra nga ga ai tim annau ni gaw dai hta grau ninghkap ra nga ga ai.
1-Myu sha shamyit shamat masing
2-Lamu ga majen je ai masing
3-Hpa ga majen je ai masing
Ndai lam yan ni a majaw Democracy lu nna, Htawng masha dat ya nna, masha a ahkaw ahkang hpaw gin ai daram hpaw nna shanhte kata galaw sa wa ai mahkyen ni hte annau ni lu gin ai simsa lam gaw nbung ai majaw, grau nna laknak hpai ai hte annau lamu ga de tawt lai sha kabye zingri sha nga ai.
Sawa ni hpe nammuk dara panglai du hkra ru nawng pawt nawng gawt kau ra ai. Lusu nga pyaw, tsawm htap, simsa ai annau nau ni dinghku lamu ga hpe dasang jahten gashun ai, mya ai, shinggyin ahkaw ahkang hkum tsun U WA daram pyi manu ntawn ai hpe galoi mung gasat ra na sha re, anhte lamu ga hta hpaga law hpaw tawn ai, arang kata sutrai nhprang rai, gaman htu shaw la mayu ai Miwa a majaw anhte hpe nsi si hkra gasat shamyit nga ai re, mungkan gaw anhte hpe annau ni hpe n yu ai gabai tawn na nre, galoi mung gasat ra na re majaw ndai lang gaw yawng chyawm jamjau nna jaw ai mung masa tara masing de du hkra htani htana simsa ai myu sha de du hkra masha utsang de tsang lu hkra matut nna naw dating gasat ga. Simsa lam la jau yang kalang bai machyi na hpe shingram yu ga. Shanglawt myit nrawng ai sai kaji ai, magam myit madu myit shawa myit nrawng ai ni a matu gaw myen a pahkam gaw ntsa lam tsawm tim si chye nga ai.
Myen hpyen dap gaw n'chyang shap ai, n'chyang hpyen hpung hte bung nga sai. Gum hpraw hte shangun sha ai hpung rai nga sai, majan mahkrum madut nnga ai hpyen ma law ai, sat kaji ai hpyen la law ai, wa lang gale ai, hpyen nkam gasat ai she law ai. Gumhpraw mang hkang law law byin nga ai. Shaning 20 ning jan nhprang rai, arung arai , nai mam kaw na dut la lu ai gum hpraw mat taw nga ai mang hkang ni grai law taw nga ai majaw hpyen du kaba shada arawng magra gashun jum, n’gun chyam hkat nga ai ten re. Jahtum n'gun dat yu ai ga re, miwa gaw myen gumshem hpe garum ai gaw tsawp galai tawn masu Puhtum hpe sumbu e bang tawn ai hte bung ai.
Sai Chyup ai, kamhpa shara n'nga ai, San seng lit la ai lam n'nga ai, Tara nlang ai Gumshem myen hpyen asuya gaw Iraq gumshem Ssaddam Hussein, Indonesia na Suharto, Philippines na Marcos, Libya na Kaddafi ni zawn jan shang na sha rai sai. Annau ni dai ni na ten mung chying shawa yawng hte KIO/KIA mu gun kaji kaba yawng du hkra jamjau zingri hkrum ai shadang htum arang kaba bang saga ai majaw tsaw ra dik ai myu tsaw mung tsaw Chyurum ai hpunau ni e teng, man ai simsa tara hkrang sha nlu dingsa gasat ga, n'gun madun ga.
Ma kaji ni a hkrap ai, manyi ai n'sen hpe madat nna masin machyi ai hte Gasat ga.
Baren Numraw
This post was written by: Franklin Manuel
Franklin Manuel is a professional blogger, web designer and front end web developer. Follow him on Twitter

robotstxt: allowed

filter: keep


text:
Hkristan Tsawra Myit Madun Ai Lam Langai
INDIA, Gujarat na mare kaji langai hta, Jon na kawa gaw 1950 ning hta Yehowa Sakse langai hku nna hkalup hkam la wa ai. Raitim, Jon, shi a kahpu kanau manga hte shi a kanu gaw makam masham kaba ai Roman Catholic ni rai ma ai. Dai majaw, shanhte gaw kawa a makam masham hpe ninghkap ma ai.
Lani mi hta, Jon a kawa gaw nawku hpung kaw na hpunau langai hpe laika sa jaw ya na matu Jon hpe tsun ai. Raitim, dai jahpawt hta, Jon gaw hpri bu kaba langai hpe hpaw nga ai shaloi, shi a lata hpe rat la hkrup ai. Shi kawa a ga hpe matut nna madat mayu ai majaw, sai pru nga ai lata hpe tsup ni hte kayawp nna laika sa jaw na matu pru mat wa ai.
Dai shara de du ai shaloi, hpunau a madu jan hpe laika jaw dat ai. Shi gaw Yehowa Sakse langai re. Shi gaw, Jon a lata hpe sadi hkrup nna karum ya na ngu tsun ai. Tsi sutdek hpe sa la nna hpye ai shara hpe kashin ya ai, lata hpe sumpan hte kayawp ya ai. Dai hpang, shi gaw Jon hpe hpalap kayau ya ai. Shi gaw Jon hpe grai hku hkau ai hku nna Chyum Laika lam tsun dan ai.
Shi madun ai tsawra myit a majaw, Yehowa Sakse ni hte seng ai Jon a hkamsha lam gaw galai shai hpang wa ai. Dai majaw, Jon gaw Catholic Church hte shai nga ai Yehowa Sakse ni a kamsham lam lahkawng hpe san wa ai. Yesu gaw Karai Kasang kun? Hkristan ni gaw Mari kaw akyu hpyi ra ai kun? ngu san wa ai. Nauna gaw, Gujarati ga hpe hkaja da ai majaw, san ai ga san hpe Jon chye na ai ga hte atsawm lu htai wa ai. Nauna gaw mahtai hpe Chyum Laika kaw nna madun dan nna, “Mungdan A Kabu Gara Shiga” ngu ai laika buk hpe jaw ai.
Dai hpang, Jon gaw dai laika buk hpe hti ai shaloi, shi hti ai lam ni gaw teng man ai lam re ai hpe chye mat ai. Shi gaw wa jau hpang de sa nna dai ga san lahkawng hpe san ai. Wa jau gaw grai pawt wa nna shi hpe Chyum Laika hte kabai nna ndai hku marawn ai: “Nang gaw Satan byin mat sai! Chyum Laika hta Yesu gaw Karai Kasang n re ai hpe tsun da ai lam ngai hpe madun rit. Mari hpe n mai nawku ai nga nna tsun da ai lam ngai hpe madun rit. Madun rit!” Wa jau dai zawn galaw ai majaw, Jon gaw grai mau mat ai. Catholic church de galoi mung bai n sa sai ngu wa jau hpe shi tsun dat ai. Shi galoi mung n sa sai.
Jon gaw Sakse Hkam ni hte Chyum Laika hkaja nna teng man ai lam hpe hkap la wa ai. Yehowa hpe nawku dawjau wa ai. Dai hpang, nta masha ni mung dai zawn galaw wa ma ai. Shaning 60 daram na ai hpang pyi, Jon a lata na ningma gaw, shi a prat hpe Yehowa a amu gun na matu galai shai shangun ai Hkristan tsawra myit madun wa ai lam hpe myit dum shangun ai.—2 Korinhtu 6:4, 6, 10.


text:
Maumwi 39: Arun A Dawhkrawng Nampan Pu Ai
Yu dat u. Ndai dawhkrawng shing nrai sumdoi hta, myin ai batan si hte, nampan ni pu tsawm nga ai. Ndai gaw Arun a dawhkrawng re. Arun a dawhkrawng lana mi na laman, asi si, apu pu wa ai. Hpa majaw re ai hpe yu yu ga.
Israela masha ni gaw nam mali hta e, kayin hkawm nga ai tsawm ra na sai. Masha nkau mi Mawshe gaw ningbaw nmai galaw sai. Arun mung hkinjawng agyi n-galaw ging sai, nga nna myit la ma ai. Dai zawn myit la ai masha ni hta Kora mung lawm ai. Dahtan, Abira hte ningbaw marai 250 ni mung dai hte maren myit la ma ai. Ndai masha ni mahkra Mawshe hpang de sa wa nna: ‘Anhte a ntsa e, nan nau gaw hpa rai nna tinang a hkum hpe shagrau la nga myit ta?’ nga nna tsun ai.
Mawshe gaw Kora hte shi a hpang hkan ai ni hpe: ‘Hpawt de wan ban hta law ban bang nna, la sa wa mu; Yehowa a nawku sum de sa wa marit, Yehowa kadai hpe lata la na re ai lam yu yu ga,’ nga nna tsun ai.
Hpang shani e, Kora hte shi a hpang hkan ai masha 250 naw ku sum de sa wa ma ai. Shanhte hpe madi shadaw ai masha law law sa wa ma ai. Yehowa mung grai matsin pawt ai. ‘Dai nhkru ai masha ni a sum hte, tsan tsan nga mu, shanhte a arung arai hpe hkum hkra mu,’ nga nna Mawshe tsun ai. Masha ni mung madat nna, Kora, Dahtan, Abira ni a sum hte tsan tsan nga ma ai.
Bai Mawshe gaw: kadai mahtang hpe Yehowa lata la ai lam ndai hku nna chye lu na re; lamu ga gaw ga wa nna ndai nhkru ai masha ni hpe, mayu kau na nga nna tsun ai.
Mawshe tsun ngut ai hte, lamu ga gaw ga wa ai. Kora a sum hte shi a arai ni, bai nna Dahtan, Abira hte shi a masha ni hpe, aga e mayu kau ai. Dai hpang e aga gaw bai chyip mat wa ai. Aga e mayu kau hkrum ai ni jahtau ai, nsen hpe na yang masha ni gaw, ‘hprawng saga! Anhte hpe mung mayu kau na re,’ nga nna jahtau ma ai.
Kora hte shi a hpang hkan ai masha 250 ni gaw, naw ku sum makau e, naw nga nga ma ai. Dai rai nna Yehowa gaw wan hpe dat dat ai. Shanhte mahkra wan hkru nna si mat ma ai. Dai hpang Yehowa gaw, Arun a kasha Eleaza hpe tsun ai. Si mat ai masha ni a ban hpe la nna, tawn hkungri magap na matu, hpri pa byin hkra galaw u; Ndai tawn hkungri magap gaw Arun hte Arun a kasha ni hta lai nna kadai mung Yehowa a hkinjawng n-galaw lu ai lam israela masha ni hpe sadi jaw ai lam re.
Shing rai Yehowa gaw Arun hte shi a kasha ni hpe chyu sha hkinjawng agyi lata tawn ai lam hpe grai dan leng shangun mayu ai. Dai majaw Mawshe hpe tsun ai: ‘Israela amyu lakung shagu hta na ningbaw shagu hpe dawhkrawng langai hpra la sa wa shangun u; Lewi amyu lakung na matu, Arun hpe shi a dawhkrawng la sa wa shangun u; Dai hpang dawhkrawng shagu hpe naw ku sum kata na ga shaka sumpu a man e, tawn da lu na; hkinjawng galaw na matu ngai lata ai wa a dawhkrawng gaw, nampan pu pu wa na ra ai,’ nga nna tsun ai.
Hpang jahpawt e, Mawshe shan yu ai shaloi, Arun a dawhkrawng hta nampan pu pu ai hte, myin ai batan si mung si nga ai. Dai majaw Arun a dawhkrawng hpe, hpa majaw Yehowa nampan pu pu shangun ai lam hpe nanhte chye na sai kun?
Bu hkawm laika 16:1-49; 17:1-11; 26:10.


text:
PRAT HTE MAGAM ZUPHPAWNG SHAMAN LAIKA BUK June 2017
Hkaw Tsun Ladat Ni
Chyum Laika anhte hpe hpa sharin ya ai kun? laika buk hte asak kumhpa hte seng nna sharin ya ai teng man tara a hkaw tsun ladat ni. Ndai hkaw tsun ladat ni hpe lakap nna, na a hkaw tsun ladat ni hpe hkyen lajang u.
KARAI A MUNGGA KAW NA SUT GAN NI
Yehowa Tsun Ai Ga Yawng Hpring Tsup Wa
Babelon hpe awng dang na lam hte jahten shaza hkrum na hte seng nna Yeremia a myihtoi ga, tup hkrak hpring tsup wa ai.
HKRISTAN PRAT HKRUN LAM
Yehowa A Ga Sadi Ni Hpe Nang Kade Daram Kam Sham Ai Kun?
Israela ni hpe Yehowa jaw ai ga sadi ni yawng hpring tsup ai lam Yawshu tsun dan wa. Karai Kasang a ga sadi ni hpe anhte kamsham ai lam gara hku shangang shakang mai ai kun?
KARAI A MUNGGA KAW NA SUT GAN NI
La Nga Chye Ai Myit Jasat Gaw Hkam Jan Lu Hkra Karum Ya
Grai jamjau ai raitim kaja ai myit jasat hte hkam jan lu na matu, Yeremia hpe hpa gaw karum ya ai kun? Htawm hpang hta hkrum na mayak mahkak ni a matu anhte gara hku hkyen lajang da na kun?
KARAI A MUNGGA KAW NA SUT GAN NI
Ezekela Gaw Karai Kasang A Shiga Hpe Sharawng Ai Myit Hte Htawn Tsun Wa
Shingran langai hta, Yehowa gaw Ezekela hpe laika katsu jaw nna, dai hpe sha na matu tsun ai. Dai laika katsu hpe sha kau ai gaw Ezekela a matu hpa lachyum rai kun?
HKRISTAN PRAT HKRUN LAM
Kabu Gara Shiga Hpe Sharawng Ai Myit Hte Hkaw Tsun U
Karai A Mungdan kabu gara shiga hkaw tsun ai shaloi yakhkak ai aten ni nga ai raitim, Karai Kasang gaw anhte hpe kabu gara let magam gun shangun mayu ai. Anhte a hkaw tsun ai lit hta gara hku kabu lu na kun?
KARAI A MUNGGA KAW NA SUT GAN NI
Asak Lawt Na Matu Nang Matsing La Hkrum Sai Kun?
Ezekela a shingran gaw, Yerusalem jahten hkrum ai shaloi, shawng nnan hpring tsup wa ai. Dai ni aten hta mung gara hku nna hpring tsup nga ai kun?
HKRISTAN PRAT HKRUN LAM
Yehowa Masat Da Ai Akyang Lailen Hte Seng Ai Tara Ni Hpe Hkan Nga U
Yehowa masat da ai akyang lailen hte seng ai tara ni hpe hkan sa na matu ahkyak ai. Gara hku nna kun? Hpa majaw grai ahkyak ai kun?


text:
MAHKAWN 3
Anhte A Myit Mada Kamhpa Shara
(Ga Shagawp 14:26)
1. O Yehowa, myit mada lam jaw
Dai hpe manu shadan.
Myit kahpra hpa myit mada lam
Mungkan ting na shangun.
Raitim myit tsang lam nga ai majaw
Hkrit tsang myit byin wa shangun,
Htoi san ai myit mada lam mung
Gau ngwi ngwi hkoi mat ai.
(CHORUS)
Karai sha myit mada lam, kamhpa shara.
Ra rawng ai lam yawng nang jaw ya.
Hkaw tsun ai, sharin ai shaloi kamhpa ai
Karai hpe sha myit mada ai.
2. O Yehowa, madi shadaw rit
Anhte hpe karum rit,
Yakhkak hkrum ai aten ni hta
Shalan shabran ya rit.
Sumru ai gaw n-gun lu shangun
Kalang bai n-gun hpring wa,
Mying ningsang tsun dan na matu
Atsam marai hpring wa.
(CHORUS)
Karai sha myit mada lam, kamhpa shara.
Ra rawng ai lam yawng nang jaw ya.
Hkaw tsun ai, sharin ai shaloi kamhpa ai
Karai hpe sha myit mada ai.
(Shk 72:13; Gsh 3:5,6,26; Yer 17:7 ni hpe mung yu u.)


text:
Maumwi 81: Karai Kasang Karum Ai Hpe Kam Hpa Ai
Masha 50,000 daram Babelon kaw nna, Yerusalem mare de sum tsan lam hkawm wa ma ai. Raitimung shanhte hkawm wa ma ai shaloi, Yerusalem mare gaw, wut sumpum, nam sumwum hkrai rai nga la ai. Masha langai mi mung nnga ai. Israela masha ni lam shagu hpe nnan kaw nna bai wa gaw hpang ra sai.
Shanhte shawng nnan e, tawn hkungri shachyaw ma ai. Tawn hkungri ngu ai gaw Yehowa hpe dusat shagu hkungga shing nrai kumhpa nawng jaw ai shara re. Shata tsawm ra na ai hpang, Israela masha ni nawku htingnu hpe gaw gap hpang ma ai. Raitimung makau grup yin na hpyen ni gaw Israela masha ni nawku htingnu gaw ai hpe nra ma ai. Dai rai nna nawku htingnu gaw ai kaw na hkring mat na matu jahkrit jatsang ma ai. Hpang jahtum e ndai hpyen ni gaw Persi hkawhkam ningnan hpe tara shapraw shangun nna Israela masha ni gaw gap ai hpe jahkring shangun ai.
Shaning aten law law na wa sai. Israela masha ni Babelon kaw na du wa ai17 ning pyi na sai. Yehowa gaw myihtoi Hagai hte Zahkri hpe shangun dat nna nawku htingnu matut gaw na matu masha ni hpe bai tsun shadut shangun ai. Masha ni mung Karai Kasang a karum ai hpe kamhpa nna, myihtoi ni tsun ai ga hpe madat ma ai. Nawku htingnu n-galaw lu na nga nna tara hkum pat tawn timung shanhte bai galaw ma ai.
Dai majaw Tateni ngu ai Persi munggyi langai mi sa wa nna, kade ahkang hte nawku htingnu gaw ma ni? nga nna Israela masha ni hpe sa san ai. Israela masha ni bai tsun ai gaw: ‘Anhte Babelon kaw naw nga nga yang Kuru hkawhkam wa gaw ‘Yerusalem de wa nna, nanhte Karai Kasang a nawku htingnu wa gaw mu, nga nna ahkang jaw ai,’ ngu tsun ma ai.
Dai rai nna Tateni gaw Babelon de laika ka dat ai. Ya si mat wa sai Kuru hkawhkam gaw shanhte tsun ai hte maren teng teng ahkang jaw a ni? nga nna san dat ai. Kade nna yang Persi hkawhkam nnan kaw na laika bai nhtang wa ai. Kuru hkawhkam teng teng ahkang jaw da ai. Dai sha n-ga hkawhkam wa gaw, ‘Israela masha ni shanhte Karai Kasang a nawku htingnu hpe gaw mu ga; shanhte hpe nang karum u; ngai hkawhkam wa hkang dat ai,’ nga nna shana dat ai. Dai rai nna mali ning na jang nawku htingnu hpe gaw ngut ma ai. Dai shaloi e, Israela masha ni grai pyaw ma ai.
Shaning law law grau nna bai lai wa sai. Nawku htingnu gaw ngut ai hpang 48 ning pyi bai na mat sai. Yerusalem kaw nga ai ni matsan mayan hkrum ma ai. Dai majaw mare hte Karai Kasang a nawku htingnu nau ntsawm htap ai. Dai rai nna Karai Kasang a nawku htingnu hpe gram lajang na matu ra nga ai lam hpe Babelon kaw nga ai Israela masha Ezara gaw chye ai. Dai rai nna shi hpa galaw ai hpe chye a ni?
Ezara gaw Persi hkawhkam Artahkere kaw shang nna karum shing tau hpyi ai. Ndai myit su ai hkawhkam wa gaw Yerusalem mare de la wa na matu, kumhpa law law Ezara hpe jaw dat ai. Ezara gaw ndai kumhpa hpe Yerusalem mare de gun wa na matu, Babelon mare kaw nga ai Israela masha ni kaw karum hpyi ai. Masha 6,000 gaw hkan nang na ga ai nga nna tsun ma ai. Shanhte gun wa na matu aja gumhpraw manu dan ai arung arai law law re.
Lam kaw e, nhkru ai masha ni nga ma ai majaw Ezara gaw myit tsang ai. Shanhte a ja gumhpraw ni hpe damya ni kashun la kau nna shanhte hpe sat kau na re. Dai majaw ndai sumla hta mu ai hte maren masha ni hpe jahpawng tawn ai. Yerusalem mare de sa wa ai lam hta shanhte hpe makawp maga na matu Yehowa kaw akyu hpyi ai.
Yehowa gaw shanhte hpe makawp maga ya ai. Shanhte shata mali hkawm wa ai hpang e, angwi apyaw hte Yerusalem de du wa ma ai. Yehowa hpe kamhpa ai masha ni hpe karum ya lu ai lam madun nga ai nrai ni?
Ezara daw kaba 2 kaw na 8.


text:
Tuesday, January 3, 2012
SATAN HTE HPYEN
Do you like this story?
Karai Kasang (KK) gaw ginding aga hpe hpan shalat dat ai shani kaw nna satan hpe mung hpan da sai lam ja chyum laika kaw mu lu nga ai. Satan gaw shinggyim masha hta alak mi grau zen ai rai nna, Adam yan Ewa hpe mung gunglau wa lu sai.
Sung sung dinglik yu ga nga yang, KK gaw satan hpe machye machyang jaw da ai zawn, Adam yan Ewa hpe mung jaw da sai. Raitimung, shan gaw KK jaw da ya ai machye machyang hpe lang nna dinglik maram yu ai lam n-galaw ma ai rai nna satan a man kaw aloi sha kataw ya manu ai. Shing rai satan wa kade gunglau chye ai lam shinggyim masha ni mu chye la lu na matu Madu Yesu a hpang kaw 40 ya tup hkan nang shangun nna gunglau wa ai raitimung, Madu Yesu gaw KK jaw da ya ai machye machyang hpe lang ai majaw satan wa mahtang Madu Yesu hpe asum jaw wa sai lam kasi hku nna madun da ya nga ai.
Shing re ai mabyin masa a ntsa e dinglik yu ai shaloi, KK gaw satan wa hpe grin nga shangun ai hte seng nna dinglik yu yang shinggyim masha ni gaw KK jaw da ya ai machye machyang hpe asung jashawn chye nna zen wa na matu rai na re ngu nna myit la mai nga ai. Maga hku nna dinglik yu ai shaloi, tinang hpe jahten sharun ai wa kadai raitimung, tinang a hpyen, shing nrai satan wa rai nga ai. Tinang hpe jahten sharun ai ni kaw na tinang hte ni dik htum ai wa gaw kadai rai ta? Atsawm myit yu ai shaloi tinang a prat hpe lam dingtawk hku jahten sharun kau ai gaw tianag nan tsa lu ai majaw, kani lu ai majaw, hpai da da ai majaw she rai nga a hka! Dai majaw ni dik htum ai hpyen gaw tinang nan rai nga ai hpe mu wa sai.
Dai hta n-ga, tinang lu sha shajan sha ai majaw dinghku masha ni hte ga li ga law byin wa sai. Shing rai tinang a dinghku masha ni gaw tinang a hpyen nambat 2 rai wa sai. Aga! Kaning wa di sana kun? Grup yin kaw hpyen hkrai hkrai she rai mat sai. Tinang hte ni kahtep nga ai hpyen nambat langai hte lahkawng hpe lu gasat dang kau lu jang she gumhpawn ai dinghku masha a n-gun hte shinggan na hpyen wa hpe gasat dang kau mai na re, ngu ai hpe mu wa sai. Shinggan hpyen gaw kadai rai ta? Anhte Wunpawng Myusha ni hpe shamyit kau na matu dating nga ai satan wa rai nga ai.
Dai satan a maumwi mausa hpe “MYANMAR ATSA, DAGONG KA” nga nna shanhte nan ka tawn ai hpe dai ni gaw “MYANMAR ATSA, KABA U KA” nga nna manu shatsaw la masai. Anhte gaw shanhpyi laika ju sha kau saga ai majaw tinang a labau hpe myen ni hte shan hpraw zawn re ai ni ka da ya ai hpe madang shatsaw nna gram ka la na malai, shada dang rang hkat ai aten naw rai nga ga ai. Ante yawng jawm na dep, mu dep ai satan wa a lam kade matse ai hpe dinglik yu ga.
Hpa mara n nga ai htingbu Assam hkaw hkam, Yahkaing hkaw hkam, Mon hkaw hkam, Thai hkaw hkam ni hpe hkan zing la nna mung masha ni hpe zing ri zing rat sat nat kau ai lam, Myen kaw sa up sha nga ai British ni hpe shachyut shapraw kau na matu Japan ni hpe sa pang la nna shachyut shapraw lu ai hte Japan ni hpe bai ninghkap sai. Satan ni ngu ai gaw chyeju n chye dum ai baw re hka!
Satan wa a asuya hten run mat na mahka e Miwa asuya kaw nna shang hkye la ai hte satan wa gaw nsa matut sa lu nu ai. Dai chyeju hpe shaprai na matu satan wa n ju dik ai Ma Kaw jan hpe shanyam la nna sinna masha ni hpe jahkau la n htawm shi a chyeju madu rai nga ai Miwa a ladi kaw htawng ya manu ai. Lang hte lang Myen mung hpe hkye wa ai Wunpawng Myusha ni hpe mung chyeju n dum ai hta n-ga, 1994 ning kaw gap hkat jahkring ai shaloi tawn da ai ga sadi ni yawng hpe langai a hang langai jahten sharun wa sai. Ya gaw Wunpawng Myusha yawng hpe shamyit kau na matu masing jahkrat n htawm mare masha ni hpe hkan rim zing ri sat bang wa masai. Shanhte tsun ai hta, “Hka nnga ai kaw nga n mai nga ai zawn, mung masha n nga jang, KIO ni mung n nga na sai, nga ma ai.
Satan wa a masing gaw ladu lai sai. Masha amyu langai hpe shamyit kau na, ngu ai gaw Yehowa nan n hkraw sai. Wunpawng Myusha ni n yup n sha kyu hpyi ai hpe Yehowa matsan dum lama la sai. Majan gasat poi shagu kaw Yehowa lawm ya nga ai hpe asan sha jawm mu nga saga ai. Anhte gaw aten langai kaw malap mali rai, tinang a hkum hpe tinang a hpyen shatai wa saga ai majaw grit nem wa saga ai rai nna, dai ni gaw bai dum hprang wa ai lamik hpe mu wa saga ai.
KIO, KNO, KDA, NDAK, Du Kaba Lasang Awng hpung, Du Kaba Adang hpung ni in a lapran kaw satan wa kade sumprat bang timung, shada a ntsa e myusha lam yan hta hkan nna myit tau ya hkat ai lam nga wa magang sai. Ndai zawn rai mungdan kata kaw galai shai wa ai gaw, KK a myit shanu ya ai marang e, maigan de du nga ai myutsaw hpu nau ni a ngang kang ai kahkyin gumdin lam madun dan lu ai sakse rai nga ai. Ndai mabyin masa gaw daw dan nlu ai amyu a kahkyin gumdin lam lu wa ai lamik kumla rai nna satan wa gaw Wunpawng Myusha ni a kahkyin gumdin ai n-gun hpe asum jaw ra ai ten rai wa sai.
Maigan de du nga ai myutsaw hpu nau yawng hte chye nga sai hte maren, mungdan kata kaw nga nga ai hpu nau n kau gaw tai hpyen wa a lata kaw na hprawng yen n lawt, zing ri zing rat ai kaw asak hkrat sum ai ni mung hti n dang rai nga sai. Asak naw hkrung nga ai ni gaw hprawng yen hkawm ra nga ma ai majaw dum dum di di hkrum shaga na matu ahkaw ahkang nlu ma ai. Raitimung, maigan de du nga ai myutsaw hpu nau ni gaw nlaw nla re ai shabri shabrai kaw na buga de tsi mawan, malu masha, machyu pala a matu dang lu ai atsam hpe myit mang langai hte jawm garum nga ai hpe mu lu yang na chying myit n-gun lu ai law.
Mahtai gaw, maigan de du nga ai Wunpawng Myusha ni gaw myit mang langai sha rai nga sai hpe myit n-gun, masha n-gun, wenyi n-gun yawng kahkyin gumdin nga sai hpe sakse madun lu ai marang e, buga de nga nga ai hpu nau ni hta mung yen kau nlu, kahkyin gumdin wa magang sai. Matut nna, tinang myusha ni hta n-ga, kaga hpu nau myusha ni hte mung, magyep kap nga sai kaw n-gun grau kaba wa hkra shakut sa wa nga na masai ngu kam let ngang hta hpa ra jat hku n-gun jaw dat nngai law.Pyilan
This post was written by: Franklin Manuel
Franklin Manuel is a professional blogger, web designer and front end web developer. Follow him on Twitter


text:
Myitkyina sinpraw hkran Mali hka hpe garet nna Tanghpre de byawn waw tawn ai Miwa CPI ni a mayun mawdaw lam ntsa na Mahkaw Yang mare hta, wut bunghku grai tsaw hkra kum da ai nta kaba manga kru gap da ma ai. Dai shara ni hta hpa galaw ai lam n chye lu tim, buga masha ni tak ai gaw, nanghpam ya-ma jak rung rai na hpe sawn maram da nga ma ai.
Myen ni gaw KIO hte mungmasa bawngban zuphpawng galaw na hkyen nga tim, maga mi de hpyen n-gun htu ganaw ai lam n shayawm ai. Manmaw lam Gangdau Yang de mung mawdaw kaba 8 tup hte malu masha sa htaw sa da sai. KIA Dung (5) hpe Myen dap dung (3) ting jawm wang gasat ai majan hte seng nna, ya ten Myitkyina mare hta wunjichuk Lajawn Ngan Seng a kajan Lajawn Seng Tawng gaw, shanglawt ni 100 jan si nhtawm, Myen gaw 25 sha si ai, KIA hpyendap hpe mung zing la kau sai, nga shara shagu hkan tsun ndau shamawng (propaganda) hkawm nga ai lam shiga na lu ai.


text:
Malaysia
mung dan kata tara n-shang
nga nga ai ni hpe du na ten ni hta, laja lana rim jep
wa na re lam, Malaysia shi ga dap kawn la kap let chye lu ga ai. Du na shaning 2007 ning gaw Malaysia mung dan a Visit Year rai nga ai . De a majaw, Mai gan manam(Tourist) ni hpe ding bai ding na jaw ai lam n-nga hkra, tara n-shang nga ai ni hpe shawng jasan kau na masing langai rai nga ai.
Nov: Last weeek 2006
Tsaw ra hkung ga ai Malaysia du Jinghpaw Wunpawng myu sha ni yawng hpang de, kalang mi bai hkrum shakram dat n-ngai law. Kachin Development Organization(KDO) gaw Malaysia du J.W myu sha ni yawng hpe myu sha lam yan hta woi awn zimlum lu na matu yaw shada hpaw ninghtan da ai rai nga ai.Malaysia du J.W myu sha ni hpe Uhpung Uhpawng de shanu wa na matu shakut shaja nga nga ga ai. Ya ten gaw Malaysia du J.W myu sha ni yawng ngu na daram KDO de shang lawm wa nga ai hpe mu chye lu ga ai. Maga mi hku nga yang n-dai zawn myu sha ni yawng shang lawm wa ai lam gaw U-hpung U-hpawng langai hpe n-gun rawt jat shangun ai lam sha n-ga, myit hkrum ai lam hpe madun dan nga ai mung rai nga ai. Malaysia du J.W myu sha ni yawng gaw Myen mung shara langai kaw na sha sa du ma ai n-rai tim, myit hkrum mang rum let, n-dai zawn rau jawm hpawng de nga ai gaw , na chying kabu hpa lam langai rai nga ai.
Health
MSF-Belgium ni woi awn let, KDO rung hta e, laban bat langai ya(Monday) shani shagu tsi gawk
hpaw n-na tsi tsi ya ai lam hpe matut manoi galaw nga ding yang re nga ga ai. Rai tim, dai ning 2006 htum hkan gaw, MSF-Belgium ni hku n-na, n-dai Malaysia mung dan kaw na bai hting nut mat wa na lam hpe chye lu ga ai. Dai majaw anhte Malaysia du J.W myu sha ni mung tinang hkum hkrang hta ra rawng nga ai hkam ja lam ni hpe sa du tsi tsi hkam la na matu saw lajin mayu ai law. N-dai MSF- Belgium ni a magam bungli ni hpe gaw, local NGO ni rai nga ai ACTS(A Call To Serve),
Tzu-Chi(Buddhist), Mercy Malaysia ni hku n-na bai lit la galaw sa wa na rai nga ma ai. Rai tim tsi gawk hpe gaw laga shara de htawt sit na rai ma ai. (Tzu-Chi U-hpung hku n-na 3.12.06 ya shani 8:00am kaw na 12:00pm du hkra tsi gawk langai kalang bai hpaw na ma ai. Dentist 2, Eye specialist 1 hte hpawn yawng Doctor 5 sa du tsi tsi ya na lam chye lu ga ai.Hkring dat hpe KDO de matut mahkai la mairt.)Anhte Malaysia du J.W myu sha ni a kata, UNHCR (Malaysia) kaw na laika lu da ai ni yawng gaw Malaysia mung dan Asuya tsi rung kaw tsi tsi hkam la mai ai hpe mung shana mayu n-ngai law.
Education
Hpaji shakung ai lam hte seng n-na, KDO rung kaw English hte Malay ga ni hpe bat lahkawng ya(Tuesday) hte mali ya(Thursday) ni hta, shana 8:00pm kaw na 10:00pm du hkra sharin nga ga ai.Myit lawm sharin hkam la mayu ai ni yawng hpe saw shaga dat n-ngai law.
Computer
hpaji hpe mung bat kru ya shani shagu hkying 11:00am kaw na hkying 2:00pm du hkra sharin
nga ding yang rai ga ai. N-dai computer sharin ai lam gaw December shata hta ngut kre na rai nga ai. Centre for Independent Journalism(CIJ) ni woi awn ai, Internet Radio hte Journalism training langai hpe, November 28 kaw na 30 ya( 3 days), jahpawt hkying 9:00am kaw na shana de 5:00pm du hkra, KDO rung kaw sharin na lamang langai nga nga ai. Breakfast hte Lunch hpe gaw CIJ ni hku n-na lit la na rai nga ai. N-dai lamang hta myit lawm ai ni, KDO rung de a-lawan shana wa marit ngu saw shaga mayu n-ngai law.
General Activities
Anhte a KDO U-hpung U-hpawng de shang gumhpraw nga wa na matu ya ten hta,Htung Hkring ri da maka
ni hte, gumhpraw sumbu ni hpe Num ma ni lit la chywi dut nga ga ai. N-dai zawn anhte J.W myu sha htung hkring maka sum bu ni hpe mai gan myu sha ni hku n-na,ram ram myit lawm nga ma ai hpe mu lu ga ai law. Gumhpraw sumbu ni hpe tinang ra ai hkrang(sample) la sa n-na mung mai chywi shangun nga ai. Labu hpun palawng ni hpe mung hkap la chywi ya nga ga ai lam n-dau shabra mayu n-ngai law.
UNHCR
UNHCR(Malaysia) gaw ya ten masha n-nan hkap la ai lam hpe pat tawn da ai nga t
im,n-dai laman hpu nau Hkang ni hku n-na, UNHCR rung shawng kaw register lu na matu law law wa la nga ma ai hte, n-kau mi hpe hkap la ai hpe na chye lu ga ai. Dai majaw anhte J.W myu sha ni mung n-gun a-tsam dat let, sa du yang gaw mai lu na lam hte UNHCR(Malaysia) kaw na makawp maga ya ai lam(Protection) hpe hkam la ga ngu tsun mayu n-ngai. Ra ai lam,n-chye na ai lam ni nga wa yang KDO de mung mai matut mahkai nga ai. Dai ning htum hte 2007 shawng daw de gaw, Malaysia mung dan Immigration ni hku n-na, tara n-shang nga ai ni hpe mung dan kata na jasan kau na lam tsun taw nga ma ai. Dai majaw anhte Malaysia du J.W myu sha ni mung a ten shagu sadi maja let nga ga ngu, tsun shana mayu n-ngai law.
07.11.06 ya shani 9:00am hta, Malaysia mung dan a makam masham hpung langai rai nga ai, Full Gospel Assembly Church kaw n-na anhte J.W myu shayi marai 15 daram hpe, lata hpaji sharin ya na lam hte seng n-na, shanhte a church kaw e, hkrum shaga na matu saw shaga wa ma ai. N-dai lamang hta myit lawm ai lam ni nga yang KDO rung de tau hkrau matut mahkai wa marit.
Education Program (KDO)Computer TrainingEvery Saturday 11:00am to 1:00pmEnglish/Bahasa Malaysia Tuesday,Thursday 8:00pm to 11pm(14.11.06 kaw na bai hpang wa na ga ai.)English for childrenEvery 3rd & 4th week 12:00pm to 2:00pm
Computer class hpe gaw Sharama Praveena(Malaysian-Indian) hku n-na lit la sharin ya let, "Ma" nia matu English class hpe gaw Sharama CherrySiew(Malaysian-Chinese) hku n-na lit la sharin ya ngaai rai nga ai.
Computer Class hpe gaw bat mi hta kalang Saturday shani shagu
hkying 11:00am kaw na 1:00pmdu hkra sharin wa na rai nga ai.
"Ma" ni a english classhpe gaw Shata mi hta lahkawng lang, No. 3 bat (thirdweek) hte No.4 bat(fourth week), manga ya shanihkying 12:00pm kaw na 2:30pm du hkra sharin wa narai nga ai.English Class forAdults hpe gaw shawoi na htemaren, bat lahkawng ya, batmali ya, bat kru ya shana ni htahkying 8:00pm kaw na 10:00pmdu hkra sharin nga ding yang rainga ga ai.
Laimat wa sai shata na shiga.
25.10.06 ya shani, Arrakan Refugee Relief Committee (ARRC) rung hta e, Myen mung myu baw sang ni hku n-na, Malaysia e du nga ai Myen mung tsin yam ni hte seng n-na, lak san zup hpawng langai galaw la ga ai. Zup hpawng hta daw dan la lu ai lam gaw;UNHCR rung de U-hpung ningbaw ni yawng, tsin yam ni hte seng n-na, sa du hkrum shaga na matu rai nga ai. Hpa majaw nga yang Malaysia Asuya hku n-na ya ten, tara n-shang ai masha ni hpe, laja lana rim rawng hpang wa nga sai rai nga ai. Dai lam ni hpe UNHCR hku n-na gara madang hku lu galaw ya na kun, ngu ai hpe bawng ban na matu rai nga ai. (UNHCR rung gaw masha n-nan hkap la ai lam hpe ya du hkra, pat da nga ding yang rai nga ai)
Education
Ma ni hpe English sharin ya ai lam hpe gaw matut manoi galaw nga ai rai n-na, n-dai 27.10.06 ya shani hta gaw Sharama lahkawng sa du sharin ya ma ai rai.
WAO(Women's Aid Organizaiton) ni a training langai hpe, Puchong hta kalang bai galaw ai lam hta anhte KDO hku n-na mung, shayi sha lahkawng hte shadang sha marai masum sa du shang lawm sharin hkam la ma ai rai.
29.10.06 ya shani, UNHCR officer lahkawng hte hpawn Malaysia mung dan Media group langai hte, Jalan Hicks kaw na dum n-ta langai mi hta Malaysia du J.W myu sha ni a lam ni hte seng n-na, san-htai galaw la lu ga ai. N-dai hta e, Malaysia mung dan masha ni hku n-na, tsin yam ni hpe gara hku garum madi shadaw lu ai lam ni hpe tsun dan lu saga ai.
Hkam Ja Lam
Lai wa sai April shata kaw na MSF-Belgium ngu aiInternational NGO langai garum shing tau let, manujahpu nla ai sha galaw nga ai KDO rung tsi gawk htae, 18.09.06 ya hta machyi masha marai (94) sa du tsitsi hkam la n-na, 25.09.06 ya shani hta machyi mashamarai (83) sa du tsi tsi hkam la ma ai. Matut n-na n-daitsi gawk hpe laban bat langai ya shani shagu(9:30am -4:00pm) hpaw nga ga ai majaw, machyi makaw byinwa yang sa du tsi tsi hkam la na matu lajin dat ga ai.
Activities
Malaysia daju UNHCR kaw na Women'sAid Organization(WAO) hte matut mahkai let, (23-24.09.06) ya ni hta KDO rung hta e,"Violence AgainstWomen" ngu ai ga baw hte Num ma ni a matu Traininglangai jaw ma ai.
N-dai WAO ni a "Violence Against Women" traininglamang hta e Myen mung myu baw sang ni (Kachin,Chin, Karen,Rakhaing, Mon, Shan,Burmese) kaw na,Num dat kasa marai (3) hpra sa du shang lawm ma aihpe sharin sharama ni kawn la kap let chye lu ga ai.Num ma ni a matu akyu rawng dik ai lamang langai rengu ai hpe lamang lawm shayi sha ni kawn chye lu gaai.
N-dai English class
hpe gaw Sharama BridgetWong(Euro-asian)hku n-na, lit la sharin nga ai rai ngaai.N-dai sharin ai lamang shana ni hta masha marai (10)grup yin gaw galoi mung sa du shang lawm sharin hkamla nga ai hpe mu lu ga ai. Sharin ai ai lam hta EnglishGramma, Vocabulary hte writing skill ni lawm nga ai.A-hkying a-ten lu ai ni yawng hpe mung sa du sharinhkam la na matu saw shaga mayu ga ai law.Sharin ai lam hpe WAO a ningbaw Ms.SHOBAhku n-na woi awn let, Hkang interpreter Num langaihte J.W myu shayi Gunhtang Nang Roi ni hku n-na,ga gale ya ai hte garum shing tau ma ai lam chye lu gaai.
UNHCR registration department Officer langai rainga ai Ms. Risa hku n-na mung sa du shang lawm ailam, lamang lawm shayi sha ni kawn la kap let chye luga ai.
Num sha ma ni hku n-na, n-dai lamang hta myit lawmmyit hkawn let sharin hkam la ma ai hpe KDONingtau Ningbaw kawn la kap let, chye lu ga ai.WAO hku n-na, n-dai zawn lamang ni hpe hpang demung matut galaw na lam tsun shana ma ai.
UNHCR
(Mungkan Munghpawm Tsinyam Hkrum Masha ni aDat Kasa Hpung)UNHCR ngu ai gaw hpa ta?UNHCR Rung gaw Mungkan Munghpawm Hpung aTsinyam Hkrum Masha ni a matu dat kasa langai rainga ai. Dai dat kasa hpung hpe, tsinyam hkrum mashani hpe makawp maga na matu 1951 ning hta hpawninghtan dat ai rai nga ai.
Tsinyam Hkrum Masha(Refugee) ngu ai gawkadai ni ta?
Tsinyam Hkrum Masha langai hku na masat hkrum namatu lawu na lam ni hpe gumhpawn madi madun lu raai:Lai wa sai ten hta hkap la da ai masha jahpan, nauwa law mat n-na, ya ten masha n-nan ni hpe hkap la namatu yak nga ai lam UNHCR-Malaysia hku n-na sanglang dan ma ai.
Ya ten UNHCR-Malaysia hku n-na,jahpan nga tsin yam ni hpe shawng No.(3) mungdan(third countries) ni de lawan sa lu na matu shakutnga ai lam tsun shana ma ai.Lai wa sai ten hta jahkring tawn da ai USA resettlementinterview ni hpe n-dai shata lapran kawnbai hpang wa nga sai rai n-na, anhte a J.W myu shamarai (5) daram mung n-dai interview kaw shang lawmlu ma ai hpe chye lu ga ai.
Ya ten anhte Malaysia du J.W myu sha ni hku nna,tinang lagaw tinang tsap, shada gahkyin gumdinzinlum let myit hkrum nga na gaw ahkyak dik re nga aihpe mu lu ga ai."U-hpung langai a shing wang n-pu e, hteplahti hkawm sa nga ai wa gaw, mung dan langai ajet ai mung chying masha gaja langai byin tai wana mung teng sha re nga ai law..
"K.K gaw J.W myu sha ni yawng a n-tsa e, tut lam woibau sin nga u ga law.
(1)Nang gaw na mungdan shinggan hta du taw nga raai.
(2) Nang hta lawu na hpan (5) hte seng nna, dip shazing-ri hkrum ai majaw krit tsang ra ai saksesakgan hkrak tup nga ra ai.
(a) Myu Ru sai lam
(b) Makam Masham lam
(c) Mungchying masha lam
(d) Shinggyim wuhpung wuhpawng langaingai a malawm tai ai lam
(e) Mung masa wuhpung wuhpawnglangai ngai a malawm tai ai lamLahta ni lam ni a majaw hkrit tsang ra aimajaw, tinang mungdan de bai n-htang wa namatu n-mai byin mat ai masa rai ra ai.United Nations High Commissioner forRefugees(UNHCR-Malaysia) hku n-na, ya ten htamasha n-nan hkap la ai hpe pat tawn da ma ai. Raitim, gaja wa nan yak hkak jam jau hkrum ai(vulnerablepeople) ni hpe gaw, hkap la ai lam galaw nga ma ai.Malaysia mung dan kata e, Myen mung kawna tsin yam masha marai (50,000) jan dang nga nga aihpe NGO zup hpawng langai kawn la kap let chye luga ai.Ya ten UNHCR- Malaysia hta jahpan bang da ai tsinyam ni yawng gaw (50,000) dang nga ai hpe UNHCRCommunity Service Department kawn la kap let chyelu ga ai.UNHCR-Malaysia hku n-na mung anhte Malaysia duJ.W myu sha tsin yam ni hpe gawan gatsan ai lam hpe25.08.06 hte 08.09.06 n-htoi ni hta galaw lai wa sai.Lai wa sai ten ni hta mung n-dai zawn U-hpung de sadu gawan gatsan ai bungli ni hpe law law lang galawwa sai rai nga ai.
KDO hpe hpaji jaw mayu ai lam ni, san mayu ai lam ni, Ja gumhpraw hte madi shadaw mayu ai lam ni nga yang lawu de na hkring dat de matut mahkai wa marit ngu saw shaga dat ga ai.
KDO Rung : 50B,Jalan Sultan Ismail,50250,Kuala Lumpur, Malaysia.
H/P : 016-3622392, 0163070244, 0166899846
Myu sha lam hta,Kam Li Tangbau
KDO-Malaysia H/P : +016-3070244


text:
-
MANAU LABAU
Miwa Gumsan Mungdan Wunpawng Jinghpaw Myusha ni a manau poi hpe mungkan kaw e masha hkying mun mai manau ai poi gaba nga shagrau shingrai shaning shagu na Hkru Ta praw 15 ya shani poi gaba ndai galaw ai.
Moi shawng de manau ngu ai gaw jan ga e she manau ma ai da, shing gyim masha ni garai nchye dum ai, dai ten hta mungkan ting nga mi nga pra mi pra masha hte maren ga chye shaga, shada ga naw mai hkrum, lani mi a kajawng sha lamu e jan jahku sa pru htan nna, nga mi nga pra mi pra hpe wan hta htang gade gahtet ai jan jahku e lam jahkat nga sai da, Ji woi Jiwa ni yu n-la nna nga mi nga pra mi pra hpe hkye la lu na matu, Hkawng Rang U hte U Tawng hpe jan Hkawhkam nga ai ga de shangun masai da.
Jan Hkawhkam wa hpe lani mi jan langai sha pru na hku wa hpyi shawn, Hkawngrang U hte U Tawng gade pu ba jam jau nhtawm teng sha wa jan Hkawhkam lu tsun pyi shawn sai majaw dai shaloi njang jan masat shayawm kau sai da, dai hta n-ga jan Hkawhkam wa Hkawngrang U hte U Tawng hpe tsawra myit hte naw hkam hkalum la jan manau lawm da na hku mung nhkum jahkrat dawn, ndai gaw mawmui kaw tsun hkai ma ai Ja shang but ga manau nga ai dai rai sai.
Hkawngrang U hte U Tawng jan manau lawm da nna madu nga shara de bai nhtang du wa yang Ginding aga ting tsit lali tsawm nga la sai, lani mi Hkawngrang U Tawng rau sha lagat hpun kaba langai kaw lagat si sa jawm di sha ai, di sha magang manawt ka mayu ai myit ningtsing rawng wa magang, shingrai grip grip yin yin na amyu myu u ni hpe shaga gahkyin nhtawm lagat hpun na laya kaw manau woi nau ai, ndai hpe maumui hta tsun hkai nga ai gaw Hkawng Shen Hku U manau nga mying shamying ma ai, U manau dum ai shiga Jai Hku Majoi kaw nga shanu ai Sut Wa Matu hte shi a gai nu jan Kungdung Tu Hkra a na e na lu sai, tsun mayang shan yan gaw Wunpawng Jinghpaw Jiwoi Jiwa prat hta nachying share shagan kung zet dik ai da.
Mungkan e shan yu yang nchye ai nnga, sharin yang mung nchye ai nnga, shan U manau shara du ai hte La wa gaw manau ganing de manau ai lam sharin, Num jan gaw U Tawng mun hpe yu nna palawng galaw na matu sumla soi tawn (ya Wunpawng shayi ni hpun ai gumhpraw palawng gaw U Tawng hpe yu la nna galaw hpun ai re nga mung tsun ma ai) Dai Sut Wa Matu hte Kung Dung Tu Hkra Jai Hku Majoi kaw du wa ai hte Chyurum Wunpawng Amyu Sha yawng hpe manau poi gaba woi hpaw ma ai da, dai hpe maumui hta Shinggyim manau nga nna hkai ma ai.
Ndai labau maumui hpe moi ga naw hkrum ai ngu ai prat hta Amyu myu U ni Jiwoi Jiwa ni hpe ma ma tsun dan tawn nna dai ni du hkra Madai Nat, Jan Nat Wunpawng Amyu Sha ni kam sham lam hta grau gaba dik ai nat hpe ra hkungga, Jan hpe hkungga shagrau, dai majaw manau poi hpaw na shawng e madai nat hpe naw shawng atsawm hkungga masat kau nga ai da.
Jan manau, shyinggyim masha nga ai ga kaw du ai shani kaw nna Wunpawng Jinghpaw Amyu Sha ni gaw prat hte prat mi nai tsun hkai nhtawm, ya shaning shagu Chyurum Wunpawng sha ni Chyurum masat shamying ai poi gaba nan rai nga sai.
Hkawn
N Shawn Ginwang Htunghking Rapdaw
Nhtoi 2005 ning February praw 10 ya
* Ndai ntsa na labau gaw Miwa Gumsan Mungdan hta shanu nga ai Jinghpaw Wunpawng Amyu ni a hkai hkrat wa ai Manau Labau rai nga ai.
May 7, 2015 / KNET / 0
Categories: Htunghking, Laksan, Uncategorized
K.I.A. (KACHIN INDEPENDENCE ARMY) HPAW MAT WA AI LAM MAYU MASA TAM AI LAM
Recent Posts
- 12th lang na KBC La sharin hpawng kaw na wa ai Mungmau ginwang Kawa La ni hpe Myen Hpyen Dap ni rim da
- Dum Hpawng Kadit mayan kaw gasat gala majan byin
- Myen hpyen hpung ni mare masha ni a Nga, Dumsu sat sha kau ya
- 12th lang na KBC Kawa La sharin hpawng ngut sai
- KIA hte Myen hpyen hpung ni laja lana gasat gala majan byin
- Ja htu sha ai Mung masha ni hpe myen hpyen ni yen shangun
- Myen hpyen ni Hka Pra Yang mare hta Helicopter (2) hte sa gap
- P.T.Ts hpyen hpung ni Mung mare masha ni a lamu ga hpe madu la nga
- Hkap Tau La Ga Ai
- Kuthkai ginwang kaw laja lana gasat gala majan byin